text:
Gysarin hjá Eik í Ánunum
Perlur: Við jøvnum millumbili hevur Oyggjatíðindi fylt byggiprosjektinum í Ánunum í Klaksvík, sum Eik Banki, fíggjar. Hetta skrivaði Oyggjatíðindi 6. mars 2009:
Prosjektið var longu farið av kós fyri einum ári síðani.
Tað vístu vit á her í blaðnum 12. mars 2008, og aftur í blaðnum 14. mars 2008.
Vit tóku tráðin uppaftur í blaðnum 3. oktober 2008, og nú vísir tað seg, at prosjektið í Ánunum er við at søkka, og at tað sum byrjaði við eini kostnaðarmeting uppá 20 milliónir, er nú endað uppi á millum 45 og 50 milliónum.
Talan er um 15 hús. Í byrjanini var heldur fátæksligt við áhuganum fyri húsunum - eini fimm hús vóru bíløgd. Í byrjanini helt prísurin sær væl - 1,3 millión fyri húsið - ein samlað kostnaðarmeting uppá 19,5 milliónir. Men so byrjaðu trupulleikarnir við øktum prísum - mvg o.a. dingledangl og byggisjusk.
Knappliga kom prísurin uppá 1,6 milliónir, sum svarar til 24 milliónir fyri alla herligheitina.
Úr 1,6 mió. streyk prísurin upp á 1,9 millión pr. hús, sum svarar til 28,5 milliónir.
Seinasti prísurin verður nú mettur at vera komin uppá 3 milliónir pr. hús, sum svarar til 45 milliónir kr. Eftirspurningurin er nú heldur eingin.
Hvat samlaða prosjektið kostar, er ringt at fáa upplýst, men longu er greitt, at tað liggur langt frá upprunaligu metingini.
Tað ljóðaði, at Eik hevði tikið alt úr hondunum á FT Connector við Jónbjarta Thomsen, men felagið hongur enn í, skilst.
Bæði FT Connector og stjórin í Dygdarhús, hava víst aftur, at nakrir trupuleikar vóru, men lekar við tekjunum vóru staðfestir longu fyri ári síðani.
Stjórin í Dygdarhús, Bogi M. Hansen, fegnaðist í blaðnum12. mars 2008, at felag hansara bara hevði ein mangullista uppá 100 túsund av 14 milliónum.
Í dag kunnu vit so staðfesta, at Articon er farið í holt við at gera økið byggibúgvið, langt aftaná, at húsini eru klamsaði saman.
Fyri hetta skal Articon hava slakar 10 milliónir kr. omaná.
Tekjurnar skulu eisini skiftast út orsaka av leka, og klædningarnir skulu eisini skiftast. Teir vóru ov stuttir. Síðani skal seppitangi leggjast við landsveg. Tað verður ikki talan um at taka íbindingargjald, tí ætlanin var eitt privatkapitalistiskt prosjekt, og endaði, sum:
- Gysarin hjá Eik í Ánunum...


c: text/html

text:
Sosialurin hevur í útgávuni 21. september í 2016 eina grein um, hvussu tú kanst gera tín egna lista til kommunuvalið.
Uppgávur
1 Tak støðu til forsíðuna. Er hetta ein góð forsíða beint nú? Grundgev fyri, hvat ein góð forsíða er.
2 Nevnd verða tvey sløg av listum, sum stilla upp til kommunval. Hvørjir?
3 Finn eitt dømi um ein lista, sum ikki er politiskur, men tó stillar upp til kommunval.
4 Í tekstinum verður sagt, hvussu tú kanst fáa mest burturúr, tá tú ert vald ella valdur til kommunuval. Hvør er uppskriftin at fáa mest burturúr, sambært hesum teksti?
5 Hugsa tær, at tú stillar upp til kommunval. Hvat hevði verið títt hjartamál?

robotstxt: allowed

filter: keep


text:
Søkt verður eftir 1 námsfrøðiligum stuðli í tíðarskeiðnum 12. mars til og við 26. juni 2018.
- 1 starv sum námsfrøðiligur stuðul á 317 árstímar (lønarbrot 0,495)
Talan er um stuðul til næmingar í 2. og 5.fl., ið hava serligan tørv.
Vit vænta at tú:
- ert fyrikomandi, umhyggin, álítandi og dugir at samstarva
- vil taka á teg tær uppgávur sum eru í skúlanum
- í samstarvi við leiðslu og starvsfelagar vil vera við til áhaldandi at menna skúlan
Lønar- og setanartreytir:
Starvið sum stuðul verður lønt sambært sáttmála millum Føroya Pedagogfelag og Fíggjarmálaráðið.
Umsóknir:
Umsóknir við c.v. og avriti av prógvum skulu sendast til: tof@skulin.fo og vera skúlastjóranum í hendi í seinasta lagi hósdagin 8.mars kl. 12.00.
Nærri fæst at vita um størvini frá Duritu Jakobsen, skúlastjóra á tlf. 565050
_____________________________________________________________________
Tofta skúli hevur hetta skúlaárið 200 næmingar í 1. – 10.fl.
Tú kanst lesa meira um okkum á heimasíðuni www.toftaskuli.fo


text:
Hornabóltur
Hornabóltur, á donskum og fleiri øðrum málum verður Baseball brúkt, er tjóðarítrótt í USA. Fyrsti dysturin ímillum skipað lið var í New Jersey í 1846. Fyrsta landskappingin var í 1876, og nú á døgum er hornabóltur næstbest umtókta ítróttargrein í Amerika, beint aftanfyri amerikanskan fótbólt. Leikararnir hava handska á hondini og rimagrímu fyri andlitinum. Baseball-leikarar brúka bólttræ og harðan bólt. Siður er, at forsetin kastar fyrsta bóltin, tá ið landskappingin MLB (Major League Baseball) í hornabólti byrjar.
Ávísingar úteftir[rætta | rætta wikitekst]


text:
54-1 Grannskošan av almennum roknskapum
Uppskot til samtyktar um at góškenna roknskapin hjį Hśsalįnsgrunninum 2004
A. Upprunauppskot
B. 1. višgerš (Oršaskiftiš riggar ikki)
C. 2. višgerš
Įr 2006, 14. februar, legši Hergeir Nielsen, lųgtingsmašur, vegna lųgtingsgrannskošararnar fram soljóšandi
Uppskot
til
samtyktar
1. višgerš 2. mars 2006. Tingmįlini 54-1, 54-2 og 54-3 vóršu višgjųrd undir einum og beind beinleišis til 2. višgerš.
2. višgerš 7. mars 2006. Uppskot til samtyktar samtykt 30-0-0. Mįliš avgreitt.


text:
Landsverk hevur 35 vevmyndatól við landshavnir og landsvegir. Vevmyndatólini eru ætlaði til at kunna um, hvussu støðan er á landsvegunum, og í landshavnunum.
Fyri at síggja, hvussu sær út, tá tað er myrkt, eru infrareyð ljós (IR ljós) sett á nógv av vevmyndatólunum. Tá IR ljós verður nýtt í samband við vevmyndatøku í myrkri, verða myndirnar svart/hvítar. Tær grána nógv og hetta ger, at svarti vegurin gerst gráur, um vatn er á honum, alt eftir hvussu heitt ella kalt vatnið er. Ofta líkist tað kava. Tað er ikki altíð einfalt at skilja ímillum kava og til dømis regn. Kavi verður miðal gráur til bjart gráur. Tí er neyðugt at brúka tær veðurdátur, sum veðurstøðin á staðnum gevur aftrat, fyri at kunna gera sær eina meting av støðuni.
Úrslit:
Landverk veðrið
Trýst á og vel
“Add to Home Screen / Føj til hjemmeskærm” fyri at leggja stuttveg til veðrið á telefonina.
Landverk veðrið
Trýst á menu knøttin á kaganum, og vel
“Add to Home Screen / Føj til hjemmeskærm” fyri at leggja stuttveg til veðrið á telefonina.


text:
Terry’sa Saga í Atlantis
Eventmálaráðið hevur í summar bjóðað eitt nýtt event. Talan er um ein klovnaleik. Leikurin eitur SAGA, klóvnurin eitur Terry og evnið er Føroyingasøga. Hvat hendur um ein klóvnur fær til uppgávu at lýsa føroyska samleikan? Vit hava biðið Terry leggja tingini á borðið og guida okkum ígjøgnum okkara egnu søgu. Hvat stendur skrivað millum linjurnar? Hvørjar detaljur hava vit yvirsæð? Og hvørji súmbolir hava vit misskilt? Í stuttum verður føroyski samleikin eltur, snaraður, tugdur og sniffaður í hesum lívsjáttandi flennifesti har eingin sýning er eins og hvør einasta løta óforútsigilig.
Leikurin verður sýndur í Atlantis á Summar Festivalinum:
Hóskvøldið 7/8 kl. 19.00
Fríggjakvøldið 8/8 kl. 19.00
Leygardagin 9/8 kl. 17.00


text:
Kaspar Lindhardt, um rættindi hjá tónleikarum, í Kongshøll 19. mars
Kaspar Lindhardt, bassleikari og løgfrøðingur hjá KODA, hevur framløgu um rættindi á tónleikaframleiðslu á tiltakinum ”Patent & copyright – hvussu verjir tú tína framleiðslu” hósdagin 19. mars í Kongshøll. Tiltakið er ókeypis.
Kaspar er løgfrøðingur við sergrein innan copyright. Dagliga starvast hann hjá KODA, á tiltakinum fer hann at fortelja um copyright og ”faldegrupper indenfor samme”.
KODA felagsskapurin hevur síðani 1926 virkað fyri at tónasmiðir fáa pengar fyri at teirra verk verða spæld. Høvðusendamálið er sostatt at samla pening inn fyri tónleik, sum verður spældur í almenna rúminum, og býta hetta út til tey, sum eiga rættindi til tónleikin.
SEINASTU TÍÐINDI
Næsta freist at søkja um stuðul er 26. oktober
Sí meira um stuðulsmøguleikarnar her: https://vinnuframi.fo/studul
…


text:
18-06-2021
Hátíðarhaldi í samband við avdúking av Seyðamanninum á Sondum
Leygardagin kl. 16.00 verður stórt hátíðarhald í Sandavági í samband við at standmyndin av Seyðamanninum á Sondum verður avdúkað.
Ítróttafelagið Frælsi fer at hava sítt vikuliga gakk ella renn tiltak frá Vatnsoyrum kl. 14.00, har gingið verður eftir vørðunum til Giljanesi. Frá Giljanesi fer ein skrúðgonga 15.40 inn til Sandavágs. Tey sum hava hug at ganga skrúðgongu møta bara upp á Giljanesi. Til hátíðarhaldið verður tónleikur og røður. Vágakórið, Vága dansifelag, Konsørn og Sørvágs Tónleikarafelag luttaka, somuleiðis verður ein felagssangur sungin, ið er skrivaður og tilognaður Seyðamanninum.
Aftaná verður felagssangur í tjaldinum við Tummas Hera & co.


text:
Oliver Bierhoff
Oliver Bierhoff (føddur 1. mai 1968 í Karlsruhe) er ein fyrrverandi týskur fótbóltsleikari og landsliðsleikari.
Hann spældi sum álopsleikari fyri fleiri feløg, millum annað Hamburger SV, Borussia Mönchengladbach, SV Austria Salzburg, Inter Milan, AC Milan og AS Monaco.[1] Sum landsliðsleikari í tíðarskeiðnum 1996-2002 hevur hann spælt 70 A-landsdystir og skorað 37 mál fyri Týsklandi.
Ávísingar úteftirEdit
- Oliver Bierhoff, history-of-soccer.org (enskt)
KeldurEdit
- ↑ Oliver Bierhoff, weltfussball.de


text:
Punktpraktikk
Ein punktpraktik er eitt tiðarskeið í starvsvenjingini, har ein næmingur velur eina stutta praktikk á øðrum starvsvenjingarstaði enn tað upprunaliga. Punktpraktikk kann vara alt frá nøkrum fáum døgum, upp til umleið eina viku - 14 dagar.
Annika valdi, tá hon var næmingur á Heilsuskúlanum, at fara í punktpraktik í ambulansatænastuni á Landssjúkrahúsinum, har hon nú arbeiðir.
Ein kann velja "punktpraktik" um man vil hava meira vitan um eitt serligt øki, ella eitt annað øki enn tað upprunaliga.
Møguleiki er, í samráð við vegleiðara sín í starvsvenjingini, at fara í punktpraktik, um tað gongur væl við at náa málunum fyri starvsvenjingina. Vanlig mál fyri starvsvenjing skulu vera útgangstøði fyri hvat ein skal arbeiða við í læringini, tá ein er í punktpraktikk. 1 ella 2 mál skulu, sum minsta krav veljast út, at arbeiða við.
Soleiðis kann útbúgvingin blíva enn meira fjølbroytt enn vanligu starvsvenjingarpartarnir leggja upp til.
Hvørji pláss kunnu virka sum punktpraktikk?
Øll starvsvenjingarpláss kunnu virka sum punktpraktikk.
Eisini kunnu onnur pláss enn vanlig starvsvenjingarpláss verða nýtt.
Næmingar hava t.d. valt ambulansatænstuna á Landssjúkrahúsinum, ið ikki er eitt vanligt starvsvenjingarpláss hjá Heilsuskúlanum.
Sum heilsurøktari er góður møguleiki at læra víðari til ambulansaførara og í punktpraktikk fæst innlit í, um áhugin er til tess.


text:
Tað var ein stór løta
Tá maðurin sum var lamin, sjálvur vendi sær, varð ein stór løta.
Eg var sera spent at fara út í starvsvenjing, sum heilsuhjálpari, á einum ellisheimi.
Tann eini borgarin, sum eg valdi mær, hevði ligið so leingi í seingini, at kroppurin var blivin skeivur, kundi ikki liggja á síðuni og hann hevði stívar og óvikandi liðir.
Hetta kemur oftani av lammilsi aftaná ein heilabløðing ella blóðtøpp. Maðurin fekk venjing við fysioterapeuti eina ferð um vikuna og eg var við til hansara venjingar. Tað gav mær so møguleikan at gera heimavenjingar hvønn dag, saman við honum, sum ein part av røktini í arbeiðinum. Maðurin varð so glaður og fysioterapeuturin sá mun fyri hvørja viku.
Minkaði um vandan fyri trykksárum og lungnabruna
Vit gjørdu av saman við manninum, at nú skuldu vit royna at leggja hann á síðuna. Við at gera hetta hvønn dag, arbeiddi eg sjúkrafyribyrgjandi og minkaði um vandan fyri at fáa trykksár og lungnabruna. Og gav honum eisini møguleika fyri tí vælveru tað er, at kunna flyta seg sjálvur á liðina, tá ein hevur brúk fyri tí.
Eftir hetta varð maðurin lagdur á síðuna hvønn dag, skiftivís á høgru síðu, síðani til vinstru síðu. Maðurin megnaði seinni sjálvur at venda sær á liðina.
Tað er stórt at uppliva!
Hetta er eitt dømi uppá hvussu heilsuhjálparar arbeiða við heildarrøkt, gerandisendurmenning og tvørfakligum samstarvi, sum eru umráðandi, fyri at fólk kunnu blíva meira sjálvhjálpin aftur, eftir sjúku.
Eg hoyrdi okkurt banka..
Tað var eitt kvøldi eg var til arbeiðis í útiøkinum. Eg hevði hjálpt einum borgara í song, sløkt ljósið og stongt hurðina. Tá eg var komin oman um húsini, hoyrdi eg eitt ”banka” inni. Mín samvitska segði mær, at eg skuldi venda inn aftur.
Tá eg kom inn, var borgarin farin upp aftur og var dottin. So um eg hevði verið fráverandi og bara var farin avstað, hevði borgarin ligið á gólvinum til heimahjálpin kom morgunin eftir og støðan kundi verið sera álvarslig....


text:
Stórur tørvur hevur verið á vardum bústøðum til fólk við skerdum førleikum. Við hesum í huga settu politisku myndugleikarnir fyri nøkrum árum síðani gongd á arbeiðið við at byggja vardar bústaðir.
Politiskt varð avgerð tikin um, at farast skuldi burtur frá politikkinum við at keypa vanlig sethús og umbyggja tey til sambýlir. Ístaðin varð farið undir eina tilgongd at byggja nýggjar tíðarhóskandi bústaðir, sum eisini yvir tíð kunnu koma í staðin fyri nøkur av verandi sambýlum. Fleiri av hesum vardu bústøðunum ella sambýlunum eru longu tikin í nýtslu.
Í dag klokkan 14 verður hátíðarhald í sambandi við, at byggingin av 12 vardum bústøðum í Klaksvík til menningartarað, nú er liðug.
Almannaráðið er byggiánari, og Landsverk byggiharri. Tað eru Arkitektar 99, sum er høvuðsráðgevi í byggingini og hevur teknað sambýlið. Aðrir ráðgevarar eru HMP Consult, PB Consult og KJ Elráð, meðan høvuðsarbeiðstakari er Kanjon. Inventartænastan vann útboðið um innbúgv, og hevur sostatt verið veitari av tí partinum.
Játtaðar vórðu 16,5 mió. krónur, og hesin kostnaðurin hevur hildið. Arbeiðið hevur gingið væl, og bygningurin er nú liðugur og klárur at flyta inn í.


text:
Hóast tað nú er sligið fast við sjey tumma seymi, at vit vera í Effodeildini í 2015, so er kappingarárið als ikki liðugt enn og ónsdagin verður seinasta grannauppgerðin á skránni.
Grannauppgerðirnar hava altíð havt ein serstakan dám yvir sær, líka mikið um tað so eitur VB, VB/Sumba ella FC Suðuroy, so hava hesir dystir fylt nógv millum manna.
Fyrsta dystin móti FC Suðuroy vunnu vit 2-0, tá gjørdu Ragnar Tausen og Teitur Justinussen málini fyri okkum.
Seinna grannauppgerðin var javnari og FC Suðuroy vóru á odda við tveimum málum, tá farið var til hálvleiks. Men so raknaðu okkara menn við og eftir einum góðum tíma fingu vit fyrsta málið. Hetta gjørdi Mikkjal. Langt inni í tíðini Lars Müller hevði lagt aftrat skorar Jákup útjavnandi málið og var hetta ein frálík løtu og stjala sigurin frá vágbingum í evstu løtu.
Einastu ferð vit hava mist stig í ár, higartil, var javnleikurin móti FC Suðuroy 11. juni, tá vit sum nevnt fingu ein javnleik í síðsta sekundið.
Ónsdagin er so síðsta grannauppgerðin á skránni fyri í ár, so er spurningurin bara um sunnanmenn ætla sær at fylgja við upp í Effodeildina, ella tað verður 07 Vestur, ið kemur upp saman við okkum.
Líka mikið hvat, so vænta vit ein góðan og spennandi dyst ónskvøldið, tá vit fara til Vágs og vónandi leggja trý stig aftrat kontoina.
Ragnar Joensen og Arthur vóru uttanfyri móti B36 vegna leikbann, men eru nú tøkir aftur.
Eisini verður hetta fyrsti dystur hjá Patrik móti sínum fyrrverandi felagi og skal sostatt standa yvir fyri sínum gomlu viðleikarum. Patrik hevur verið eyðsýndur í álopinum síðani hann valdi at venda aftur til barndómsfelagið. Patrik hevur higartil skotið eitt mál fyri okkum.
Dómarin ónskvøldið verður Ransin N. Djurhuus og sostatt verður tað altso ikki Lars Müller, ið annars hevur dømt hinar báðar dystirnar millum arvafíggindunum her í Suðuroynni.
Dysturin verður bríkslaður í gongd klokkan 18:30.


text:
Søkt verður eftir fólki at gera reint í fimleikahøllini í Tofta skúla at byrja skjótast møguligt.
Reingerðin er umleið 20 tímar aðruhvørja viku, sum verður at fremja um kvøldið, eftir at høllin er stongd ella tíðliga á morgni, áðrenn skúlatíð.
Løn verður goldin samb. sáttmálanum hjá Føroya Arbeiðarafelag.
Skrivligar umsóknir verða at senda til Nes kommunu, Toftavegur 3, 650 Toftir ella við telduposti nes@nes.fo, í seinasta lagið 01.03.2021.
Nærri upplýsingar fáast við at venda sær til umsjónarmannin í Tofta skúla tlf. 565003.
Nes kommuna


text:
Vit vilja framá
Mál: Menning og vøkstur fyri øll
Opinleiki
At tankar, kenslur og meiningar verða greitt, týðiliga og skilliga orðaðar, soleiðis at vit hava eina felags fatan av hvørjar forðingar, møguleikar og avbjóðingar vit standa yvirfyri.
Álit
At vit gjøgnum opið og virðiligt samskifti vísa hvør øðrum sínámillum álit.
Ábyrgd
At hvør einstakur persónur við tilknýti til Kvívíkar skúla skal taka ábyrgd fyri,at skúlin ber framá til gagns fyri menning og breiðan vøkstur fyri okkum øll.
Virðing
At ymiskleikin hjá tí einstaka skal virðast, eins og felagsskapurin skal virðast gjøgnum felags reglur, mannagongdir og viðtøkur. Dentur verður lagdur á eitt opið, álitisfult og virðiligt samstarv millum øll, sum varða av skúlanum.
Førleiki
At vit lærarar støðugt menna okkara førleikar at undirvísa og vegleiða, soleiðis at vit á bestan hátt kunnu virka fyri, at hvør einstakur næmingur kann styrkjast í síni menning bæði fakliga, persónliga, sosialt og samfelagsliga.
Gott arbeiðspláss
At vit arbeiða miðvíst við at menna skúlan soleiðis, at hann verður eitt gott, trivaligt og mennandi arbeiðspláss bæði hjá lærarum og næmingum.
Nýhugsan
At vit støðugt líta framá, hugsa alternativt og hava dirvi til at opna dyrnar og ganga aðrar leiðir ímóti framtíðarinnar broytiligu tíð.
Her er trygt og trivaligt.
Her eru allir møguleikar til menning og breiðan vøkstur fyri øll.


text:
Bløðra
Bókaklubbin
- Síður: 280
- Útgávuár: 2021
- Upprunamál: Norskt
- Innbinding: heft
- Rithøvundur: Siri Pettersen
- Týðari: Jákup Sørensen
Stina er ein trælur. Hon verður noydd at koma upp um morgunin, noydd at fara í skúla, noydd at læra seg sovorðið, sum hon als ikki hevur brúk fyri, noydd at verða eyknevnd Bløðra, noydd at brúka lættimjólk heldur enn vanliga mjólk, noydd at ganga til svimjing og noydd at syngja í tí rotna jólakórinum. Hon noyðist at ganga eftir lortareglum hjá øðrum, í einum lortabýi, í einari lortaverð.
Aftan á ein av vánaligastu døgunum í skúlanum finnur hon eina løgna glaskúlu í kirkjugarðinum við einari toydukku í. Kúlan veksur til eina risastóra bløðru, nóg stór til at hon kann sleppa inn og út úr henni. Í kúluni er lykilin til frælsi, henni hevur longst so eftir. Og hon flýgur! Endiliga kann hon melda seg út úr øllum! Onki leggja í hini og vera fullkomiliga í frið. Bara hon og tann ótespiliga toydukkan. Í allar ævir …


text:
Av tí at Føroyar ikki eru blivin limir í altjóða sersambandinum fyri frælsan ítrótt, og undir verðandi umstøðum ikki kunna gerast limir, er einasti møguleiki hjá føroyskum íðkara at luttaka í millumlanda kappingum, at verða úttikin til danska landsliðið. Hetta hevur Bjørk Herup Olsen úr Bragdinum sum tann fyrsta megna, tá hon bleiv úttikin til at verða partur av dansk/íslenska landsliðnum í samband við norðurlendskan landsdyst í Bergen 16.-17. august í ár. Hóast landsliðið er eitt felags danskt/íslendskt lið, so var tað føroyingurin Bjørk sum átti bestu tíð á 3.000 m teininum.
Bjørk hevur vant miðvíst seinastu tvey árini og hevur hóast unga aldurin, sett rættuliga nógv føroysk met á teinum millum 800 m og 10 km hja kvinnum. Harafturat hevur hon vunnið heiðursmerkið í altjóða kappingum í bæðið Íslandi og Svøríki.
Bara í 2008 hevur hon luttikið í Reykjavík International, (gull, bronsu og tvey føroysk met), danska innandura meistarheitinum (gull, silvur og tvey føroysk met), Tårnby Games (gull, silvur og tvey føroysk met), VU-spelen, ið er ein aljtóða kapping við meir enn 5.000 luttakarum (nummar 5 og tvey føroysk met) og DN-Galan Youth í Stockholm (silvur, nummar 4 og tvey føroysk met). Harafturat hevur hon sett met her heima á 5.000 m og 10 km.
Tað sum er vert at hava í huga tá ein sær úrslitini hjá Bjørk í kappingum uttanlanda, er at hon hevur vant á vegnum og á rennibandi, meðan hennara kappingarneytar allar hava vant á breyt. Tí er tað vantandi at hon kemur at takað enn eitt stórt stig framá tá Tórsbreyt verður tikin í nýtslu og hon sostatt fær líknandi umstøður sum kappingarneytarnir.
Frælsur Ítróttur Føroyar (FÍF) stuðlar Bjørk í hennara royndum at náða enn betur úrslit, og vónar at henda úttøkan kann verða við til at motivera hana til at halda áfram við miðvísa arbeiðnum, og kann FÍF eisini staðfesta at luttøkan á dansk/íslendska landsliðnum ikki hevur ávirkan á hennara pláss í elitumenningarætlanini hjá FÍF ella hennara møguleikar fyri at umboða Føroyar í altjóða kappingum sum Oyggjaleikir, DN-Galan Youth osf.


text:
Hvør er órímiligur?
Námsfrøðingar fara nú í verkfall, og longu síggjast viðmerkingar um, hvussu órímiligir námsfrøðingar eru – men tað einasta órímiliga í hesum er, hvussu órímiliga røsk tey eru.
Tey skulu renna órímiliga skjótt, eru einsamøll um órímiliga nógv børn og fáa eina órímiliga løn afturfyri, ið ikki reflekterar teirra ábyrgd ella førleikar.
Ein góð, lærurík og mennandi tíð á dagstovni hevur ómetaliga stóran týdning fyri børnini. Hetta eru starvsfólkini røsk at syrgja fyri, men starvsfólkini, námsfrøðingarnir og hjálparfólkini skulu eisini hava eitt gott arbeiðslív við nokk av starvsfelagum. Tí skilja vit fult væl, at menniskjaliga haldførið er málið hesaferð.
Vit mangla námsfrøðingar – fleiri enn 300, um vit skulu fylgja dagstovnalógina! – og komandi árini fer tørvurin bara at vaksa, um vit ikki gera okkurt munagott fyri at betra sum støðuna. Námsfrøðingar skulu hava betri løn og fleiri starvsfelagar – Eisini fyri at halda upp á núverandi starvsfólk.
Vanligt er at siga, at børn eru okkara framtíð, men kanska gloyma vit, at børnini eru okkara nútíð eisini. Ein av kjarnuuppgávunum í okkara vælferðarsamfelag er at tryggja góð barnaár. Vit eiga tí at skapa góðar umstøður til tey, ið varða av teimum, og vit átala, at tað er neyðugt við stríðsstigum fyri at fáa hesar umstøður í rætt lag.
Vit skulu seta nógv meir av til námsfrøðiliga arbeiðið:
– Vit skulu lyfta lønarbólkarnar á dagstovnaøkinum, tí í dag eru tey ikki lønt eftir førleikum og ábyrgd! Hetta er eisini ein liður í at lokka fleiri til. Eisini áttu námsfrøðingar at havt fyrireikingartíð, sum aðrir starvsbólkar hava, so til ber at tilrættarleggja og økja um dygdina.
– Námsvísindadeildin skal taka fleiri lesandi inn um árið. Uppskot frá Tjóðveldi um hetta er felt tvær ferð hetta valskeiðið. Áhugin er har, tí í 2020 søktu 80 inn til námsfrøðiútbúgvingina, men bert 35 fáa pláss.
– Normeringin má hækka. Eitt boð er, at Løgtingið samtykkir minimumsnormeringar, sum tryggja børnum á dagstovnum eina ávísa nøgd av tímum. Hetta kann gerast við støði í teirri minimumsnormering, Føroya Pedagogfelag hevur mælt til.
Vit mugu gjalda tað, tað kostar – soleiðis kunnu vit skapa størri trivnað, menning og menniskjaligt haldføri.
Elsa Berg, býráðslimur
Hervør Pálsdóttir, tingkvinna,
Tjóðveldi


text:
Ongar útreiðslur til viðlíkahald í 3 ár
Tá tú keypir ein nýggjan Toyota, fært tú ein 3 ára servicepakka við í keypinum*
Ein Toyota 3 ára servicepakki fevnir um øll eftirlit, allar umvælingar, allar eykalutir og alt vanligt viðlíkahald. Servicepakkin er galdandi í 3 ár ella í mesta lagi til bilurin hevur koyrt 90.000 km.
- Ókeypis árligt og hálvárligt eftirlit
- Ókeypis umvælingar
- Ókeypis Toyota eykalutir
- Ókeypis viðlíkahald og skift av bremsum
- Ókeypis olja, løgir og skift
- Ókeypis perur og skift
- Ókeypis viskarar og skift
- Ókeypis sprinklaraløg og áfylling
- Ókeypis filtur og skift
- Ókeypis bilhjálp í Evropa
Toyota bilhjálp er galdandi í Føroyum og í meira enn 40 londum í Evropa. Toyota bilhjálp umfatar millum annað hjálp í sambandi við ferðsluóhapp, punktering, innistongdar lyklar, tóman bensintanga, skeivt brennievni og um bilurin er tómur fyri streym.
- Ókeypis vask av bili ísv. eftirlit
- Ókeypis tøkniligar dagføringar
- Hægri søluvirði á bilinum
Er bilurin viðlíkahildin av serfrøðingum og eftir forskriftunum, hevur hann eitt hægri søluvirði.
* Toyota 3 ára service pakkin er galdandi fyri allar nýggjar persónbilar.
Servicepakkin er ikki galdandi fyri vøruvognar, hýruvognar og skúlavognar.


text:
LISA flytir nú inn í Hoydølum
- 01 Aug 2019
- - LISA
Høgni Hoydal, landsstýrismaður í mentamálum, og Listafólkasambandið hava nú gjørt avtalu um, at LISA í næstum flytir inn í Hoydølum.
LISA fær nýtslurætt yvir Gentukostdeildini umframt garasjuni og roykirúminum nærhendis, og LISA fær somuleiðis atgongd til auluna og fimleikarhøllina, meðan skúlabygningurin, sum ikki er ráðiligur at nýta í verandi líki, verður umvældur.
Síðani avgerð varð tikin um, at LISA og Tjóðsavnið í felag skulu hýsast í Hoydølum, hava Mentamálaráðið, Tjóðsavnið, Listafólkasambandið og Landsverk tingast um, hvat best var at gera.
Málið hevur drigið út, serliga tí at nógv umvælingararbeiðið skal gerast, áðrenn hølini kunnu nýtast til fullnar.
Men nú fegnast Høgni Hoydal, landsstýrismaður, um, at lív aftur kemur í Hoydalar.
- Nú ivamálini loksins eru avgreidd, kann mentanarliga virksemið flyta inn. Tað verður áhugavert at síggja, hvørja menning hetta fer at hava við sær fyri LISA, og vit eru mong, sum gleða okkum til tær spennandi mentanarligu upplivingarnar, sum fara at spretta í Dalinum Fagra, sigur Høgni Hoydal.
Enn verður sjálvur skúlabygningurin ikki tikin í nýtslu, tí Landsverk hevur staðiliga mælt frá tí, soleiðis sum bygningurin stendur í løtuni. Hartil hava bæði Tjóðsavnið og LISA sett ynski fram um smærri umvælingar, broytingar og tillagingar til nýggja virksemið.
Tá skúlabygningurin er umvældur, er ætlanin, at Tjóðsavnið og LISA býta bygningin soleiðis ímillum sín, at Tjóðsavnið fær 2. og 3. hædd, meðan LISA skal húsast á 1. hædd.
Sáttmáli verður tó beinanvegin gjørdur við LISA um nýtsluna komandi tíðina, og hesin sáttmálin verður so endurskoðaður, tá umvælingarnar av høvuðsbygninginum eru framdar - og Tjóðsavnið og LISA í felag kunnu flyta inn og býta hæddirnar endaliga ímillum sín.
Kelda: MMRhttps://www.mmr.fo/fo/kunning/tidindi/lisa-flytir-nu-inn-i-hoydolum/?fbclid=IwAR2Sc7WYC-3yfCJwxYTSfRNw4WemRRvnTrZIxYkgaCKQhzovb1WPTk2G3_8


text:
Vit kenna tey. Skøldini, sum skriva um sítt egna lív, sínar túrar í ymiskar – fyri flestu menniskju – ófrættakendar heimar. Summi koma afturíaftur, meðan onnur megna ikki at skipa tilveruna soleiðis, at tey hóra undan. Tey doyggja ov ung. Sylvia Plath hóraði ikki undan. William S. Burroughs hevði sín hátt at hóra undan. […]
D E S E M B U R M O R G U N S A V N Kim Simonsen & Jóhan Martin Christiansen Savn – tekstur: Kim Simonsen Myndir: Jóhan Martin Christiansen – 196 síður – Kápumynd Jóhan Martin Christiansen Uppseting og sniðgeving Kim Simonsen Grafisk ráðgeving og eftirarbeiði: Ingi Joensen Rættlestur Eivind […]
So vóru bókadagarnir 2015 av. Eitt satt bókarok legði seg inn yvir Norðurlandahúsið leygardagin, og í dag um seks tíðina sleit í. Nógvir upplestrar. Nógvar samrøður við føroyskar og útlendskar høvundar – kanska ov fáar samrøður við føroysk skøld, men spennandi hevur verið at hoyrt tey ymisku skøldini oyst av sínum arbeiðsroyndum. Og bóklig sambond […]
Nú eru bókadagar í Norðurlandahúsinum. Tað er sum at sleppa einum drykkimanni leysum inni í rúsuni, sum at sleppa ein bummsvongum barni inn í ein bommhandil. Allastaðni eru bøkur at síggja. Fólk tosa um hesa bókina, um hasa bókina. Orðið er frítt. Nógv fólk funnu saman í bókarinnar navni. Sólrun Michelsen setti Bókadagarnar. Hon hugleiddi […]
Í hálkuni móti Ternuni. Skýmingin hevði lagt seg klokkan fýra. Anna Malan Jógvansdóttir lesur upp nýggjar yrkingar í salongini umborð á Ternuni. Anna Malan las umborð á Termuni klokkan 16:30. Tað bar til at lesa fyri rulli. Í turra mánalýsinium varð gingið niðan til Maggies. Fyrst las Vónbjørt Vang úr nýggjum og gomlum, góðum. Sissal […]
Í sambandi við at Gunnar Gunnarsson-stovnurin í Íslandi vitjar Bókadagar 2015, verður ein framsýning á Býarbókasavninum. Hetta eru myndir hjá íslendska fotografinum Sigurjón Pétursson, sum eru svart/hvítar fotomyndir av fjøllunum nærhendis Mývatni, og myndatalvur um høvundin Gunnar Gunnarsson og ritverk hansara. Fotografurin hevur fingið íblástur úr bókini Atvent eftir Gunnar Gunnarsson, sum forlagið Sprotin gevur […]
Tað er skyldan hjá einum hvørjum menniskja, sum dugir at seta orð saman til eina meining, í hesum døgum at orðbera seg so ófatiliga neyvt um tað ófatiliga, sum hendi í París í gjárkvøldið. GLAS Og rúturin Sum øll hyggja inn gjøgnum Og út gjøgnum Sum skilir okkum Og sum ger At vit veruliga síggja […]
Skýmingarløta á Býarbókasavninum. Evnið er vinalag. Í sambandi við Norðurlendsku bókasavnsvikuna verður Skýmingarløta. Evnið fyri 2015 er vinalag í Norðurlondum. Teksturin til ung er úr stuttsøgusavninum Skriva í sandin. Í savninum eru fleiri ymisk vinaløg, ið eru lýst úr ymiskum sjónarhornum. Tað er sum um, at øll kenna øll í Føroyum, men eingin veit alt. Marjun […]
Skaldsligt ummæli eftir Oddfríð Marna Rasmussen At geva út fyrsta yrkingasavn sítt er ræðandi. At geva út fyrsta yrkingasavn sítt er djarvt. At geva út fyrsta yrkingasavn sítt, fert tú altíð at angra eitt sindur. At geva út fyrsta yrkingasavn sítt er altíð ein byrjan. Langt er ímillum deputsøvnini. Og kvinnurnar tykjast at hava hertikið […]


text:
Friday, July 31, 2015
Tí má veiðiliðið eiga skip
At eiga hóskandi skip vísir seg ofta at vera avgerandi fyri at kunna staðfesta fiskiríkidømi og vinna veiðirættindi, eisini í millumtjóða samanhangi, sigur Mortan Johannesen, reiðari fyri Enniberg og fyrrverandi skipari.
Ført hevur verið fram í seinastuni at vinnuligur fiskiskapur kann væl og virðiliga virka og mennast víðari í einari skipan har fiskireiðarar ístaðin fyri at eiga skip velja at leiga sær veiðitól, og at hetta hevði verið búskaparliga optimalt fyri eitt land sum Føroyar. Víst verður á at tey ið reka fiskiskap harvið sleppa undan íløgum í dýr skip og soleiðis kunnu frígera seg frá tyngjandi rentum og avdrøgum — at fiskiskip ístaðin kunnu leigast eftir tørvi og allur kostnaður av hesum dragast frá í rakstrinum sum beinleiðis útreiðslur.
Hetta ljóðar snilt og kann, undir røttum fyritreytum, eisini rigga — í øllum førum í teoriini. Í praksis lýpur tó ketan av so skjótt tankin skal umsetast til fiskivinnuligan veruleika í Føroyum.
Tíðin er ofta ein sera kritiskur táttur tá talan er um fiskarí, og tað óvæntaða kann spæla ein stóran leiklut. Leiting eftir fiski og menning av nýggjum fiskaríum er altíð við í myndini, ikki minst hjá rokskiparum, sum eru gull verdir fyri eitt og hvørt fiskireiðarí.
Eitt framkomið og stórt fiskiskip er sum ein heimur fyri seg — har er ein ørgrynna av umstøðum sum gera seg galdandi, og er okkurt sum ikki riggar so kann tað hava avleiðingar fyri fiskiskapin ella annað, eitt nú trygdina umborð. Tað er tí sera umráðandi at útgera og innrætta skipið upp á best hugsandi máta til tað fiskarí sum talan er um.
Makrelurin sum dømi
Tú kanst leiga eitt skip til farmaflutning ella aðra bundna uppgávu, men fiskarí? Tað ber til í summum førum í styttri tíðarskeið millum reiðarí sum hava gott sínamillum samstarv frammanundan og kenna hvønn annan væl; men at finna rætt skip til rætta tíð er ikki sum at siga tað.
“Eg vil siga at tað ger allan munin at eiga skipið,” sigur Mortan Johannesen, reiðari fyri flakatrolaran Enniberg. “Tú hevur eitt skip og skalt ikki lata tað frá tær um stutta tíð, og tú kanst gera alt tað við skipið sum er neyðugt fyri at tað skal kunna vera so effektivt sum møguligt. Tað er so nógv sum má tillagast. Um tú skalt leiga skip, so er tað altíð ein stórur spurningur um tú yvirhøvur fært hóskandi skip til leigu og til tíðina, og um tú fært rætt fólk við.”
Mong er dømini um slíkar støður har tað vísti seg at vera avgerandi at eiga hóskandi skip. Sum herfyri tá stríðið stóð við ES og Noreg um rættin at fiska makrel.
“Tann nógvi makrelurin gav møguleika til nýtt fiskarí,” leggur Mortan Johannesen afturat. “Høvdu vit tá ikki havt tey skipini sum vit høvdu, so var tað ómøguligt at lofta hesum møguleika. Vit høvdu ikki klárað at fiska so stórar mongdir av makreli upp á stutta tíð og høvdu ikki kunnað staðið ímóti trýstinum frá ES. Men av tí at vit høvdu førleikan og veiðiorkuna kundu vit staðfesta og prógva til fulnar at so nógvur makrelur var inni á føroyskum øki, og vit vóru før fyri at fiska hann og fáa hann til høldar. Skuldu vit tá verið noydd til at leiga skip fyri at sleppa at fiska, høvdu vit neyvan komið nær námindi hesum.”
At politikarar eru farnir at tosa um at vinnan bara kann leiga sær skip, heldur Mortan Johannesen vera órógvandi. “Eg haldi tey ið vilja at fiskivinnan skal bara leiga sær fiskiskip vita ikki hvat tey tosa um. Og hetta er ikki fyrstu ferð at politikarar og onnur ið fáa ilt av at tað gongur væl hjá summum, vilja so gjarna grípa inn. Eg eri bara bangin fyri at tey seta seg ikki ordiliga inn í tingini og kunnu lættliga gera eina vanlukku. Hetta minnir eitt sindur um teir bíligu koltrolararnar sum alt kórið vildi at vit skuldu hava aftan á kríggið; hetta var jú vitleyst og tað vistu íslendingar, sum sleptu sær av við sínar og keyptu meira modernað skip. Vit fingu ikki meir enn einar tveir-tríggjar av teimum modernaðu trolarunum og teir fingu eyknevnið fólkaflokstrolarar, men teir blivu eitt gullnám.”
Duga teir at bøta?
Svágur til Mortan Johannesen, Eiler Jacobsen sáli, var tiltikin fiskiklógv. Eitt av fleiri stórum fiskaríum ið hann gjørdist upprunin til síðst í 1960unum, var Norðsjóvar sildin.
“Tá var um at vera liðugt við sildafiskiskapinum norðan fyri Føroyar, men politikarar vóru sera negativir um tað teir kallaðu ‘Norðsjóvar lygnin’ og trúðu ikki upp á Norðsjógvin sum vinnumøguleika fyri føroyingar. Einaferð Eiler silgdi niður til Hirtshals við einari sildalast sær hann á veg heim aftur, ikki langt norður úr Jyllandi, hvussu alt kókar í sjónum, og steðgar so á fyri at gera eitt kast. Tað vísti seg at yðja í sild og teir fóru so aftur til Hirtshals at landa, og blivu so við í eina tíð har og gjørdu fleiri roktúrar. Skjótt komu onnur skip eisini at fiska har um somu leið, bæði føroyingar og aðrar tjóðir. Og hetta bleiv bjargingin fyri fleiri í Føroyum.”
Um sínar drúgvu royndir við Enniberg, bæði sum skipari og reiðari, leggur Mortan dent á týdningin av at hava gott og væl vant fólk umframt eitt skip í góðum standi í allar mátar.
“Einki skip hevur júst ta útgerð og ta manning sum krevst til akkurát hetta sum vit gera. Tílíkt tekur tíð at byggja upp. Onkur av manningini hevur verið við so leingi sum í 48 ár, og tað er sjálvandi meira enn vanligt. Men arbeiðið umborð er heilt serligt, tað er ikki bara standard rutinur. Tí er tað so avgerandi við góðum fólki — fólk sum duga sítt arbeiði og eru til at líta á. Tað ræður um at ikki noyðast at bróta túr av tí okkurt ikki virkar sum tað skal ella manglar; so tú mást hava allar neyðugar eykalutir við. Tá tú skræðir eitt trol, hvussu nógvir duga at bøta? Munurin millum at skula brúka eina eina løtu og at skula leggja ein heilan dag niður til tílíkt, mitt í fiskiskapi, kann vera avgerandi fyri raksturin.”
Ført hevur verið fram í seinastuni at vinnuligur fiskiskapur kann væl og virðiliga virka og mennast víðari í einari skipan har fiskireiðarar ístaðin fyri at eiga skip velja at leiga sær veiðitól, og at hetta hevði verið búskaparliga optimalt fyri eitt land sum Føroyar. Víst verður á at tey ið reka fiskiskap harvið sleppa undan íløgum í dýr skip og soleiðis kunnu frígera seg frá tyngjandi rentum og avdrøgum — at fiskiskip ístaðin kunnu leigast eftir tørvi og allur kostnaður av hesum dragast frá í rakstrinum sum beinleiðis útreiðslur.
Hetta ljóðar snilt og kann, undir røttum fyritreytum, eisini rigga — í øllum førum í teoriini. Í praksis lýpur tó ketan av so skjótt tankin skal umsetast til fiskivinnuligan veruleika í Føroyum.
Tíðin er ofta ein sera kritiskur táttur tá talan er um fiskarí, og tað óvæntaða kann spæla ein stóran leiklut. Leiting eftir fiski og menning av nýggjum fiskaríum er altíð við í myndini, ikki minst hjá rokskiparum, sum eru gull verdir fyri eitt og hvørt fiskireiðarí.
Eitt framkomið og stórt fiskiskip er sum ein heimur fyri seg — har er ein ørgrynna av umstøðum sum gera seg galdandi, og er okkurt sum ikki riggar so kann tað hava avleiðingar fyri fiskiskapin ella annað, eitt nú trygdina umborð. Tað er tí sera umráðandi at útgera og innrætta skipið upp á best hugsandi máta til tað fiskarí sum talan er um.
Makrelurin sum dømi
Tú kanst leiga eitt skip til farmaflutning ella aðra bundna uppgávu, men fiskarí? Tað ber til í summum førum í styttri tíðarskeið millum reiðarí sum hava gott sínamillum samstarv frammanundan og kenna hvønn annan væl; men at finna rætt skip til rætta tíð er ikki sum at siga tað.
“Eg vil siga at tað ger allan munin at eiga skipið,” sigur Mortan Johannesen, reiðari fyri flakatrolaran Enniberg. “Tú hevur eitt skip og skalt ikki lata tað frá tær um stutta tíð, og tú kanst gera alt tað við skipið sum er neyðugt fyri at tað skal kunna vera so effektivt sum møguligt. Tað er so nógv sum má tillagast. Um tú skalt leiga skip, so er tað altíð ein stórur spurningur um tú yvirhøvur fært hóskandi skip til leigu og til tíðina, og um tú fært rætt fólk við.”
Mong er dømini um slíkar støður har tað vísti seg at vera avgerandi at eiga hóskandi skip. Sum herfyri tá stríðið stóð við ES og Noreg um rættin at fiska makrel.
“Tann nógvi makrelurin gav møguleika til nýtt fiskarí,” leggur Mortan Johannesen afturat. “Høvdu vit tá ikki havt tey skipini sum vit høvdu, so var tað ómøguligt at lofta hesum møguleika. Vit høvdu ikki klárað at fiska so stórar mongdir av makreli upp á stutta tíð og høvdu ikki kunnað staðið ímóti trýstinum frá ES. Men av tí at vit høvdu førleikan og veiðiorkuna kundu vit staðfesta og prógva til fulnar at so nógvur makrelur var inni á føroyskum øki, og vit vóru før fyri at fiska hann og fáa hann til høldar. Skuldu vit tá verið noydd til at leiga skip fyri at sleppa at fiska, høvdu vit neyvan komið nær námindi hesum.”
At politikarar eru farnir at tosa um at vinnan bara kann leiga sær skip, heldur Mortan Johannesen vera órógvandi. “Eg haldi tey ið vilja at fiskivinnan skal bara leiga sær fiskiskip vita ikki hvat tey tosa um. Og hetta er ikki fyrstu ferð at politikarar og onnur ið fáa ilt av at tað gongur væl hjá summum, vilja so gjarna grípa inn. Eg eri bara bangin fyri at tey seta seg ikki ordiliga inn í tingini og kunnu lættliga gera eina vanlukku. Hetta minnir eitt sindur um teir bíligu koltrolararnar sum alt kórið vildi at vit skuldu hava aftan á kríggið; hetta var jú vitleyst og tað vistu íslendingar, sum sleptu sær av við sínar og keyptu meira modernað skip. Vit fingu ikki meir enn einar tveir-tríggjar av teimum modernaðu trolarunum og teir fingu eyknevnið fólkaflokstrolarar, men teir blivu eitt gullnám.”
Duga teir at bøta?
Svágur til Mortan Johannesen, Eiler Jacobsen sáli, var tiltikin fiskiklógv. Eitt av fleiri stórum fiskaríum ið hann gjørdist upprunin til síðst í 1960unum, var Norðsjóvar sildin.
“Tá var um at vera liðugt við sildafiskiskapinum norðan fyri Føroyar, men politikarar vóru sera negativir um tað teir kallaðu ‘Norðsjóvar lygnin’ og trúðu ikki upp á Norðsjógvin sum vinnumøguleika fyri føroyingar. Einaferð Eiler silgdi niður til Hirtshals við einari sildalast sær hann á veg heim aftur, ikki langt norður úr Jyllandi, hvussu alt kókar í sjónum, og steðgar so á fyri at gera eitt kast. Tað vísti seg at yðja í sild og teir fóru so aftur til Hirtshals at landa, og blivu so við í eina tíð har og gjørdu fleiri roktúrar. Skjótt komu onnur skip eisini at fiska har um somu leið, bæði føroyingar og aðrar tjóðir. Og hetta bleiv bjargingin fyri fleiri í Føroyum.”
Um sínar drúgvu royndir við Enniberg, bæði sum skipari og reiðari, leggur Mortan dent á týdningin av at hava gott og væl vant fólk umframt eitt skip í góðum standi í allar mátar.
“Einki skip hevur júst ta útgerð og ta manning sum krevst til akkurát hetta sum vit gera. Tílíkt tekur tíð at byggja upp. Onkur av manningini hevur verið við so leingi sum í 48 ár, og tað er sjálvandi meira enn vanligt. Men arbeiðið umborð er heilt serligt, tað er ikki bara standard rutinur. Tí er tað so avgerandi við góðum fólki — fólk sum duga sítt arbeiði og eru til at líta á. Tað ræður um at ikki noyðast at bróta túr av tí okkurt ikki virkar sum tað skal ella manglar; so tú mást hava allar neyðugar eykalutir við. Tá tú skræðir eitt trol, hvussu nógvir duga at bøta? Munurin millum at skula brúka eina eina løtu og at skula leggja ein heilan dag niður til tílíkt, mitt í fiskiskapi, kann vera avgerandi fyri raksturin.”
Subscribe to: Post Comments (Atom)


text:
Í sambandi við, at fleiri fyritøkur eru farnar at samtarva um burðardygd, tekur P/F Januar lut í hesum sum ein ráðgevandi samstarvsfelagi á økinum.
Leikluturin hjá fyritøkunum í samfelagnum broytist. Har krøvini fyrr útilokandi vóru um virðisskapan, flytast tey nú til eisini at umfata krøv um, at fyritøkur taka sosiala ábyrgd og lata aftur til nærumhvørvið í breiðum týdningi. Harumframt eru krøv um, at fyritøkur hugsa í ringrásum (circular economy) soleiðis, at alt verður gagnnýtt og annars latið aftur til náttúruna á ein burðardyggan hátt, heldur enn at brúka og blaka burtur. Hetta verður mett sum góð felagsleiðsla.
Í sambandi við, at tær stovnandi fyritøkurnar í burðardyggum vinnulívi hava tikið stig til at seta gongd á burðardygga frágreiðing, hevur P/F Januar gjørt eina samstarvsavtalu við felagsskapin, har vit veita ráðgeving og hjálp til almannakunngerð av teimum málsetningum, sum fyritøkurnar einsæris og í felag seta sær.
Harumframt veitir P/F Januar ráðgeving, hvussu fyritøkurnar á álítandi hátt kunnu gera hesar málsetningarnar upp.
Sí nærri: www.burdardygtvinnuliv.fo


text:
Um Etiska ráðið
Stutt um Etiska ráðið
Etiska ráðið skal fremja og styrkja kjak og vitan um etiskar spurningar, ið knýta seg til heilsufakligt virksemi á heilsuøkinum, almannaøkinum og kommunala økinum.
Etiska ráðið skal skipa fyri ráðstevnum, evnisdøgum og kjakfundum fyri at varpa ljós á aktuellar etiskar spurningar.
Ráðið skal lata úr hondum minst eina frágreiðing um árið.
Endamálið við Etiska ráðnum er at fremja og styrkja kjak og vitan um etiskar spurningar, sum knýta seg til nýtsluna av bio- og ílegutøkni, sum hava ávirkan á lívið hjá menniskjum.
Ráðið kann harumframt fremja og styrkja kjak um aðrar almennar og prinsipiellar etiskar spurningar, sum knýta seg til heilsufakliga virksemið á heilsu-, almanna- og kommunala økinum.
Etiska ráðið hevur skyldu til at fylgja menningini á tí bio- og ílegutekniska økinum og hevur til uppgávu at ráðgeva í etiskum spurningum viðvíkjandi gransking í og nýtslu av bio- og ílegutøkni.
Ráðið virkar óheft og velur sjálvt tey evni og teir spurningar, tað tekur til viðgerðar. Tað er ikki krav, at Ráðið er samt í sínum niðurstøðum um ávís etisk evnir. Heldur er umráðandi, at lýsa ávísu evnini úr ymiskum sjónarhornum og búgva almenningin og tey, sum skulu taka støðu til tey ymsu evnini til víðari kjak og støðutakan.
Ráðið virkar samsvarandi løgtingslóg um Etiskt ráð.


text:
Sápmi
Sápmi (sámiskt: Sápmi, Sámieatnan) er sámiska heitið fyri Sámaland, sum er ein partur av Noregi, Svøríki, Finnlandi og Russlandi. Sámarnir hava búð í Sápmi í túsundtals ár, og teir hava leingi einki stórvegis samband havt við umheimin. Sámarnir hava egið mál og serstaka mentan og royna at vinna sær størri sjálvræði í landøki sínum. Sámarnir hava eisini sítt flagg, sjálvt um teir, landafrøðiligt, eru borgarar í fleiri ymiskum londum. Sámiska flaggið hevur fleiri litir og eins og tað grønlendska, ein sirkul ella ein ring. Hjá mongum sámum er reinsdjórahald enn høvuðsvinna, men gongdin er, at teir meir og meir liva sum øll hini fólkini í hesum londum.
Søga[rætta | rætta wikitekst]
Í 18. øld royndi danska-norska ríkið at fáa betri eftirlit við sámunum. Roynt varð at fáa teir at taka við kristnari trúgv.
Sámarnir hava ongantíð sjálvir átt kong ella høvding. Teir flestu hava upp ígjøgnum tíðirnar livað av reinsdjóraveiði, fiskiskapi og landbúnaði. Ein partur flytur úr einum staði í annan. Teir fara við reinsdjórafylgjunum, sum á sumri halda til í fjøllum og á graslendi, og um veturin leita inn í skógin ella oman at strondini.
Norski presturin Thomas von Westen (13. september 1682 - 9. apríl 1727) fór við loyvi frá stjórnini í Keypmannahavn at boða kristindómin fyri sámunum. Hann var strangur ímóti teimum, sum ikki vildu taka við kristnari trúgv. Fleiri túsund rúnatrummur vórðu brendar, og tey, sum ikki vildu sleppa gomlu trúnni, vórðu dømd til deyða. Thomasi von Westen dámdi ikki, at konufólk og mannfólk høvdu sama rætt at taka samfelagsligar avgerðir. Men hann lærdi seg sámiska málið, tí hann helt tað vera rímiligt, at kristindómurin varð boðaður teimum á teirra egna máli. Í 18. øld tóku fleiri og fleiri sámar við kristnari trúgv bæði í Noregi, Svøríki og Finnlandi.
Í 1751 fingu Danmørk, Noreg, Svøríki og Finnland sett fast mark norðanfyri. Sámaland varð býtt eftir landamørkunum. Men henda samtykt galt ikki teir sámar, sum fluttu úr einum staði í annan. Teir sluppu um mørkini við reinsdjórum sínum, og fingu veiði- og fiskirættindi har, teir komu. Teir sluppu eisini undan hertænastu.
Men seinast í 18. øld var nýggjur vandi á ferð. Av vatnflóð, felli og ov stórum fólkavøkstri fluttu bøndur í hundraðtali úr Eysturdali og Gudbrandsdali til Norðurlandið, Troms og Finnmørkina. Myndugleikarnir eggjaðu fólki at flyta. Tørvur var á bóndum norðanfyri. Niðursetufólkið fekk fastan bústað og eisini ognarætt til jørðina. Hetta kom sámunum dátt við. Teir vórðu riknir burtur og mistu bæði fiskirættindi og veiðirættindi. Meira enn so, at niðursetufólkini tóku burtur av reinsdjórafylgjunum og góvu sámum einki afturfyri.
Hvør?[rætta | rætta wikitekst]
Sámiska búøkið, Sápmi, røkkur frá eysturstrondini á Kolahálvoynni í (Russlandi), um alt Norðurnoreg, inn í Norðurfinnland og Norðursvøríki suður til Jämtlands og Idre. Tað eru um leið 60 000 sámar í Sápmi. Av teimum búgva umleið 35–40.000 í Noregi, 6000 í Finnlandi, 15–20.000 í Svøríki og 2000 í Russlandi. Tølini eru tó óneyv og byggja á metingar. Til eru kanningar, sum benda á, at talið er lágt sett, og at nógv fleiri hava røtur í sámiska fólkinum, men mong vita tað kanska ikki ella vilja ikki kennast við tað.
Samiskt mál[rætta | rætta wikitekst]
Sámiska málið verður vanliga býtt í trý máløki: eystursámiskt, miðsámiskt og suðursámiskt. Mett verður, at harumframt eru um leið 20 000 sámar, sum duga nakað av sámiskum. Kanska eini 85–90 % av øllum, ið tala sámiskt, tala norðursámiskt. Tað eru orð í sámiskum, sum tað ber til at fylgja fleiri enn 6000 ár aftur í tíðina, t.d. njuolla (pílur), juoksa (bogi), suotna (sina), guolli (fiskur), njoammil (hara) - Dømini eru á norðursámiskum.
Joyk[rætta | rætta wikitekst]
Vit føroyingar siga ikki, at vit syngja, tá vit kvøða. Sámar siga ikki, at teir syngja, tá teir joyka.
Tá ein sámi joykar, verður hann tað, hann joykar, og ger sjálvur bæði ljóð og orð.
Joykið kann vera eitt ávíst dýr, fólk ella landslag, og við sínum serligu ljóðum og fáum orðum joykar hann tað, sum hann hevur at bera fram.
Bókmentir og tónleikur[rætta | rætta wikitekst]
Sjálvt um tann fyrsta bókin varð prentað á sámiskum í 1619, so leið heilt út í 1900-talið, áðrenn sámiskir rithøvundar fóru at skriva á sámiskum. Í Noregi skrivaði Anders Larsen skaldsøguna Beaivvi Álgu (Sólarrenningin), sum varð givin út í 1912. Í Finnlandi kom yrkinga- og stuttsøgusavn Peter Jalvits Muohtačalmmit (Kavaflykrur) út í 1915. Upp aftur størri týdning hevði bók Jóhan Turkis Muitalus Sámiid Birra (Søgan Um Sámarnar), sum varð givin út á fyrsta sinni í 1910. Nevndu bøkur eru allar givnar út av nýggjum og verða nýttar eitt nú í undirvísing á fróðskaparsetrum.
Søgn úr Sámalandi[rætta | rætta wikitekst]
Einaferð var tað ein sámi, sum gekk einsamallur úti á heiðini. Tá fingu nakrir tsjudar eyga á hann og hildu eftir honum.
Maðurin, neyðardýrið, visti sær eingi onnur ráð enn at
renna undan. Hann helt til beins og slapp sær til rýmingar. Hann rann og rann, men hvagar skuldi hann fara? Í tí hann leyp upp um ein heygg, fekk hann eyga á eina holu.
Maðurin var kvikur og kreyp sær inn í holuna.
Ein eiturkoppur sat uttan fyri holuna, og tá maðurin var kropin innum, spann hann eitt lokkanet fyri allan holumunnan. Tsjudarnir undraðust á,
hvar maðurin kundi hava fjalt seg. Teir leitaðu og leitaðu. Ein teirra kom fram við holuni, men tá hann sá lokkanetið, fór hann framvið og vendi
aftur til hinar tsjudarnar.
- Gamlir sámar hava enn ta trúgv, at tú ikki skalt drepa ein eiturkopp, tí hann hevur bjargað mannalívi.
Faðir vár á sámiskum[rætta | rætta wikitekst]
Áhčči min,
don guhte leat almmis.
Basuhuvvos du namma.
Bohtos du riika.
Šaddos du dáhtu, mo almmis nu maiddái eatnama alde.
Atte midjiide odne min beaivválaš láibámet.
Ja atte midjiide min suttuideamet ándagassii
nu go maiddái mii ándagassii addit min velggolaččaidasamet;
ja ale doalvvo min geahččalusa sisa,
muhto beastte min bahás eret.
Dasgo du lea riika ja fápmu ja gudni agálasvuhtii! Amen.
Annað[rætta | rætta wikitekst]
- Dunnaldur Dunna á sámiskum; Vulle Vuojaš
- Í 1980 vann "Samii Ædnan" frá Sámalandi (Sápmi) norska Melodi Grand Prixið.


text:
Flogmonopolið varð hálovað av Tjóðveldi og sosialistum yvirhøvur, men Sambandsflokkurin tónaði reint flagg og mælti til kapping í staðin
Tað var Sambandsflokkurin ið tónaði reint flagg. Vit søgdu: lat okkum fáa kapping, so lækkar ferðaseðlaprisurin, ferðafólkini økjast í tali, og øll service betrast munandi.
Hetta er rætta medisinið, og tit skulu bara síggja, hvussu vinnan fær óánaðar eyka kreftir. Í talvuni niðanfyri sæst, at ferðafólkatalið hevur svingað seg upp, sum ongantíð áður.
2018 er sjálvandi ikki liðugt, vit eru í september, og í ár fer samlaða ferðafólkatalið væntandi upp við einum 10% fyri alt árið.
Soleiðis virkar heilvágurin, og alt hetta kemur føroyskum brúkarum til góða.
NATIONALUR STÍVKRAMPI
Vit minnast, hvussu politiska buktingin og rembingin gjørdist. Landstýrismaðurin virkaði til tíðir sum um, hann hevði fingið nationalan stívkrampa móti kapping, men mátti at enda bíta í græsið.
Fría kappingin er eisini ein av faktorunum til stóra folkavøksturin í Føroyum. Sjálvandi er tað ein avgerandi faktorur, at ferðaseðlaprísirnir hálverast ella so. Eisini gevur hetta útisetum ráð til at koma heim til Føroya. Hví? Tí monopolið hjá samgonguni er nú burtur.
EITT ÁR EFTIR
Hvat hendi, nú eitt ár aftaná, at nationala monopolið fekk kapping? 100.000 ferðaseðlar hjá Atlantsflogi kosta minni enn 1000 kr. tur/retur.
SAS hevur eisini bíligar flogferðir, men lendir ikki líka regluliga enn, tí Atlantsflog er fremri í teknikkinum. Tað man fara at laga seg við tíðini.
Samanlagt er hetta ein fantastiska góð hending fyri vanliga føroyingin, sum nú hevur ráð til at flúgva. Vit mugu staðfesta, at nýggja leiðslan í Atlantsflogi virkar professionell og tænur føroyska samfelagnum burtur av, og eisini hevur tikið kappingina upp við beinleiðis ferðamálum úti í heimi, nú við nýggum nýmótans flogførum, væl arbeitt.
Eisini er hetta fult í tráð við útbyggingina av flogvøllinum til altjóða flúgving, kapping, service, ynskið um økt ferðafólka tal og betri prísir fyri brúkaran
Edmund Joensen
Løgtingsmaður fyri Sambandsflokkin


text:
Arbeiðstíðin og arbeiðsumhvørvið hongur saman. Flestu starvsfólkini, sum arbeiða innan tað námsfrøðiliga virkisøkið í Føroyum, arbeiða niðursetta tíð. Orsøkin til tess eru fleiri. Føroya Pedagogfelag er javnan í samband við limir, sum vildu ynskt, at kunna farið upp í fulla tíð, men av ymiskum orsøkum ber hetta ikki til. Familjulívið hongur ikki saman, um ein arbeiðir fullan brøk. Eisini frætta vit frá limum, at tað ikki ber til at fáa fulltíðarstarv, tí so hongur arbeiðsskipanin ikki saman á starvsstaðnum. Neyðugt er, at petta størvini sundur, fyri at hava starvsfólk á stovninum allar tímarnar, sum stovnurin hevur opið.
Tað hevur ofta tær keðiligu avleiðingar, at stovnurin hevur fá starvsfólk inni og tí mugu starvsfólkini renna skjótari, fyri at røkka øllum uppgávunum. Pedagogfelagið vil varpa ljós á hendan trupulleikan. Neyðugt er at gera broytingar á arbeiðsmarknaðinum, soleiðis at ráðiligt er hjá limum at fáa fulltíðar starv. Ein loysn eigur at vera, at hyggja eftir longdini á arbeiðsvikuni. Flestu norðurlondini hava stytt um arbeiðsvikuna, soleiðis at møguligt er hjá fólki at arbeiða fulla tíð.
Tað er ikki kostnaðarleyst, fyri samfelagið, at lata standa til. Verður einki gjørt nú, fær tað tí avleiðing, at tá hesi, sum hava arbeitt niðursetta tíð við lágum inntøkum og síðani koma í eftirlønaraldur, hava lítið av eftirløn uppsparda – og tá noyðist landið at leggja meiri pening við, fyri at hesi tá skulu klára seg. At arbeiðsbyrðan og námsfrøðiliga arbeiðsumhvørvið ikki verður tikið í álvara ger eisini, at fólk verða niðurslitin fyrr. Hetta gevur stórar útreiðslur til heilsuverkið.
Vit vita, at innan námsfrøðiliga arbeiðsøkið er strongd ein vaksandi trupulleiki. Hetta kemur helst av vánaligu arbeiðsumstøðunum. Tað finnast starvsfólk innan námsfrøðiliga økið, ið ikki meta tey fáa veitt ella útint eitt gott ella nøktandi arbeiði.
Innan námsfrøðiliga arbeiðsøkið er talan um relatións arbeiðið, t.e. at arbeiða við fólki. Til hetta arbeiðið brúkar starvsfólkið seg sjálvt, sum amboð. Tískil er tíðin, ein er saman við brúkaranum, ein avgerandi partur av menningini hjá brúkaranum. Er tíðin, ið starvsfólkið er saman við brúkaranum ikki nóg væl løgd til rættis og/ella útint við tí góðsku og dygd, ið eigur at verða givin, gongur hetta út yvir “úrslitið” í arbeiðinum. Sambond við onnur menniskju krevur tíð og nøktandi umstøður.
Ofta verður tosað um námsfrøðiliga virkisøkið, sum ein útreiðsla. Ein útreiðsla, ið kostar lands- og kommunukassunum stórar upphæddir. Ein útreiðsla, sum gerst størri ár eftir ár, sum fólkatalið í landinum gerst hægri.
At gera íløgur í menniskjum er ikki ein útreiðsla. Hetta er ein íløga. Ein íløga, ið kemur fleirfaldað aftur.
Tíðin er búgvin, at raðfesta arbeiðsumhvørvið á námsfrøðiliga arbeiðsøkinum.
Ásetið minimumsnormering á dagstovnaøkinum!
Endurskoðað og bøtið um normeringina á serøkinum!
Styttið arbeiðsvikuna. Hetta er ikki ein samráðingarspurningur!
Føroya Pedagogfelag er fakfelag innan námsfrøðiliga virkisøkið, vøggustovur, barnagarðar, frítíðarskúlar, klubbar, sambýli, bústovnar, verkstøð, viðgerarstøð, námsfrøðiligirráðgevarar, skúlar og annað.
FØROYA PEDAGOGFELAG


text:
Næstu ferð verður tað wienarbreyð
Hvat kundi man vænta? Ja, tað er so tað. At skriva og annars at gera vart við seg er eftir øllum at døma ikki nóg mikið. So mikið havi eg fingið staðfest, tí til kommunuvalið gjørdist eg ov stuttur til at koma inn um býráðsgátt. Kortini lærdi eg eina rúgvu. Til dømis at tað kanska loysir seg væl at vera ítøkiligur og fokusera uppá ávísar hyljar, gras og mosa á kaikantinum, heldur at leggja dentin á yvirskipaðu karmarnar og breiðu linjurnar í politikki.
Til stuttleika kann eg nevna, at til onkran dystin hjá KÍ við Djúpumýru undan valinum bjóðaði eg møguligum veljarum ein Underberg og kanska eina bjór. Eg sá, at onnur heldur bjóðaðu køkur, wienarbreyð og rómaskúm, og eftir øllum at døma hevur tað selt betur millum veljararnar, tí summi teirra komu inn um býráðsgátt. Og mín stemma fer nú eisini til tann, ið seinast bjóðaði wienarbreyð.
Í míni heimbygd fekk eg tó eitt dygt herðaklapp og gjørdist fyrst valdur har, og tað er ikki at forsmáa. Havi eisini fingið eitt beinleiðis og skipað samband við borgarstjóran gjøgnum staðbundnu nevndina. Og hetta skuldi skuldi verið gott útgangsstøði til okkurt skilagott. Og síðani taka vit tað her frá.
Ein hjartans tøkk til tykkum, ið valdu meg.
Takk fyri hesa ferð.
Frímund Hansen


text:
Merkið
Merkið er føroyska flaggið. Merkið, tann 25. apríl 1940 varð viðurkent sum tjóðarmerki føroyinga av bretska hersetingarvaldinum. Flaggið er ein týðandi partur av tí føroyska samleikanum. Ítróttafólk bera við stoltleika Merkið á bringuni, tá ið tey umboða Føroyar. Merkið verður vundið á stong, tá ið føroysk skip koma í fremmanda havn. Og undir krígnum, tá ið okkara sjófólk sigldu vandasjógvar, veittraði Merkið í mastrartoppinum. Tann hvíti dúkurin við reyða krossinum og bláu rondini minnir okkum á søgu og mentan okkara. Samstundis er Merkið okkara tjóðarbúmerki, og hevur tí ein týðandi leiklut í bæði okkara samleika og samfelagi.
Fleiri tykkara minnast tíðina áðrenn Merkið varð viðurkent. Og tit minnast tað stríð, ið skuldi til, áðrenn føroyingar kundu savnast um Merkið. Eftir 21 ára stríð og harða mótstøðu móti tí, bæði úr Danmark og innanhýsis í Føroyum, varð Merkið viðurkent sum tjóðarmerki føroyinga í bardagaárunum.
Søga[rætta | rætta wikitekst]
Eins og alt annað, so hevur eisini føroyska Merkið sína søgu. Merkið varð á fyrsta sinni borið fram av føroysku studentunum Emil Joensen,Jens Olivur Lisberg, Janusi Øssurssyni og Paula Dahl í Keypmannahavn longu í juni 1919, og longu tíðliga í 1920-árunum vóru fólk farin at flagga við tí. Hetta vant rættiliga upp á seg eftir 1930, men loyvt var tað ikki, og eitt flaggstríð tók seg upp í Løgtinginum og millum føroyingar og donsku myndugleikarnar. Tað vóru serliga sjómenninir, ið førdu hetta stríð. Longu 9. apríl 1940, sama dag sum Danmark varð hersett av Týsklandi undir seinna heimsbardaga, byrjaði sluppin Eysturoyggin at flagga við Merkinum. Hetta tí at danska flaggið ikki kundi brúkast, meðan Danmark var hersett av Týsklandi. Boðini frá bretska hersetingarvaldinum 25. apríl 1940 vóru fyrsta almenna viðurkenningin av, at føroyingar høvdu sítt egna tjóðarmerki. Nú kundu føroyskir sjómenn sigla øll heimsins høv undir egnum tjóðareyðkenni.
Seinnapartin 13. apríl 1940 komu tveir vápnaðir trolarar og krússarin Suffolk á Havnarvág og eitt herlið frá Royal Marines var sett á land. Bretska hersetanin av Føroyum var byrjað. Føroyingar tóku móti bretsku herdeildunum sum vinir, og viðurskiftini við hersetingarvaldið vóru yvirhøvur góð tey 5 krígsárini. Løgtingið mótmælti tó bretsku hersetingini av Føroyum, men mótmælið var bara ímyndarligt.
Á føroyskum leiðum sigldu nógvir týskir kavbátar og frá støðum í Noregi sveimaðu nógv týsk bumbuflogfør, ið gjørdu álop á skipafylgi hjá teimum sameindu vesturi í havi. Hugsast kundi, at rættiligt kríggj kom at standa í Norðuratlantshavi. Tí høvdu Føroyar stóran hermálsligan týdning. Bretar bygdu flogvøll við hangari og flogstøð til vatnflogfør, settu loftverjukanónir og aðrar kanónir upp víða hvar og minuløgdu firðirnar.
Havið um Føroyar gjørdist sera vandamikið, men føroyingar, ið eru bundnir at havinum, høvdu einki annað í at velja enn at halda fram við at sigla. Trot var á fiski í Bretlandi, og føroysk fiskiskip tóku upp eina lønandi sigling við ísfiski úr Íslandi á bretska marknaðin. Bretska hersetingarvaldið kravdi nú, at øll føroysk skip skuldu flagga við føroyskum flaggi og at føroyskt flagg og orðini Faroes og Føroyar skuldu verða málað á skipsíðurnar.
Kríggið var Føroyum dýrt. Skip, ið fiskaðu ella sigldu við fiski til bretskar havnarbýir, vórðu minusprongd, torpederað ella søkt av kavbátum, onnur vórðu álopin av flogførum, ið kastaðu bumbur og skutu við maskinbyrsum. 1/3 av føroyska fiskiflotanum fór til havsins botn og 150 mans í bestu árum doyði. Hetta var meira enn ½ av fólkinum. Síðan 1947 hevur 25. apríl verið hildin sum føroyskur flaggdagur. Tá hava skúlabørnini frí og flaggdagshald er víða hvar um bygdir og býir. Sum vera man leita tankarnir tá til teirra, ið fullu í krígnum. Í sambandi við, at heimastýri varð sett á stovn í 1948, var Merkið endiliga viðurkent av donskum myndugleikum sum tjóðarflagg føroyinga.
Úr Løgtingslóg um flaggið[rætta | rætta wikitekst]
- Føroya flagg er hvítt krossmerki. Krossurin er fagurreyður (PMS 032) og azurblárandaður (PMS 300). Reyði liturin er 1/8 av flaggsins breidd og bláu rendurnar 1/2 av reyða litinum. Teir hvítu teigarnir eru ferhyrndir. Teir næst stongini javnliðaðir, men hinir tvær ferðir so langir. Munurin millum breidd og longd flaggsins er sum 8-11.
Sjá, tú blánar[rætta | rætta wikitekst]
Sjá, tú blánar sum loftið og tú rodnar sum blóð,
men hitt hvíta er fossur, brot og vetrarins ljóð.
Har tú veittrar á báru, fjalli, bergi og ong,
syngur tjóðin tær glaðasta song.
Um enn nær ella fjart
ert tú sál míni kært,
sum tú fedrunum vart;
tí tú glógvar so bjart
sum tú sóleyga bart
gjøgnum náttmyrkrið svart,
blátt sum loftið, sum brimbrotið skært.
Har ið merkini veittra, veittri eisini mítt,
tað ber kvøðu frá landi mínum fagurt og frítt;
og eg kenni meg orna gjøgnum mønu og merg,
síggi brim randa strendur og berg,
hoyri vetrarins brot
boða summarsins lot,
hoyri heystmyrka lag,
boða várljósan dag.
Fylkjast rað vit í rað,
kenna hjørtuni tað:
vit við tær stevna stinnir avstað.
- Orð: Hans Andrias Djurhuus, 1920
- Lag: Gunnar Mikkelsen
Keldur[rætta | rætta wikitekst]
Sí eisini[rætta | rætta wikitekst]


text:
Leygardagin kemur ÍF á vitjan við Stórá og sigast má, at talan er um eitt lið, har tað at kalla er vent í holuni í mun til hvussu kappingarárið í fjør hilnaðist hjá fuglfirðingum. Í fjør endaði ÍF á aftasta plássi, men flutti sum kunnugt ikki niður, tí onki lið kundi flyta upp. Í hesum fyrstu seks dystunum hevur ÍF fingið níggju stig, sum longu nú eru trý stig fleiri enn alt fjør.
Seinastu dystirnir millum TB og ÍF hava verið javnir – hyggur ein eftir teimum seinastu 21 dystunum í millum liðunum, so hevur TB vunnið seks, ÍF vunnið sjey og átta dystir eru endaðir javnir.
TB vunnu tann eina heimadystin vit høvdu í móti ÍF í fjør, meðan báðir dystir í Fuglafirði endaðu javnir.
Sum vit annars hava skriva hesa vikuna, so er Frederik Mehder tíverri framvegis darvaður av skaðanum hann fekk, so Meinhardt Joensen tekur enn eitt tørn. Meinhardt hevur longt leigusáttmálan tveir dystir.
Dysturin verður leygardagin 13. juni klokkan 14:00.


text:
Góðu limir í Listafelagnum,
Ársins fyrsta útferð/vitjan verður leygardagin 17. november.
Vit fara at síggja nýggja ráðhúsið í Eysturkommunu í Norðagøtu. Arkitekturin handan húsið, Ósbjørn Jacobsen, tekur ímóti okkum kl. 13 og fer at greiða frá. Síðani vitja vit Bátasavnið í Leirvík kl. 15 og her tekur Petur Martin Petersen ímóti okkum og greiður frá listini hjá Jóannis Kristiansen. Aftaná fara vit til Fuglafjarðar at síggja myndasavnið hjá Petur Martini. Væntandi fara vit heim aftur um sekstíðina.
Túrurin kostar 150 krónur fyri hvønn. Tit kunnu melda tykkum til túrin við at senda Katrini í Katrin í Gongini ein teldupost, sum er gongini@mac.com. Havi reiðan pening við tá tit koma á Skálatrøð kl. 12 (tætt við Steinprent), har bussurin stendur. Fyri at kunna bíleggja røttu buss-støddina, mugu tit siga frá í seinasta lagi hóskvøldið 15. nov.
vegna nevndina
Katrin í Gongini


text:
Meira avrik og minni fyrisiting
Telavox hevur alt, tær tørvar, til lætt samskifti og samstarv við kundar og starvsfelagar. Skipanin savnar telefoni, kontaktmiðstøð, vekslara, innanhýsis boð og fundir alt í somu cloud loysn. Hon koyrir á øllum pallum, á øllum eindum, allastaðni. Skipanin er bílig og uttan stovningarkostnað.
Nýggja Telavox tænastan hjá Nema er ein vekslaraskipan, ið er sera væl skikkað til alskyns virksemi. Hon roynist sera væl hjá bæði smærri og størri fyritøkum, ið hava tørv á at røkja telefonavgreiðslu.
Alt tær tørvar, til lætt samskifti við kundar og starvsfelagar
Skræddaraseymaðar loysnir
Ongar fyritøkur eru eins. Loysnin, við hópi av hentleikum, verður skræddaraseymað júst til tykkara.
Víðaristilla frá fartelefonini
Víðaristilling og umsiting av vekslara á fartelefonini.
Snild hagtøl á fartelefonini
Fá innlit í tínar køir og síggj, hvussu nógv køll verða svarað, og hvussu long bíðitíðin er.
Støðumynd / telefonlisti
Skjótt at síggja, um starvsfelagar eru upptiknir í telefon ella á fundi.
Møguleiki uttan borðtelefon
Spar borðtelefonina burtur. Við Telavox appini kanst tú svara, víðaristilla og annað á telduni.
Brúkaravinarligt
Lætt at nýta og seta í verk. Nemt at umsita ringibólkar.
Ókeypis Telefonfundir á Telavox
Ókeypis Telefonfundir á Telavox
Tað er ókeypis og ómakaleyst at fundast á Telavox, bæði umvegis video og telefon. Einasta krav til fundirnar er, at stovnarin hevur ein Telavox brúkara.
- Fundast við upp til 250 fólki á telefonfundinum og 10 á videofundinum.
- Deil skjøl og skermmyndir.
- Møguligt at samansjóða við Microsoft Teams.
- Fundast við starvsfólk og viðskiftafólk uttan meirkostnað.
Soleiðis virka telefonfundir:
- Fundarinnkalling verður send frá Telavox appini.
- Luttakarar fáa innbjóðing við telefonnummari og kotu.
- Luttakarar ringja á telefonnummarið og tøppa kotuna inn.
Við Telavox telefonfundum kunnu luttakarar í útlondum eisini vera við.
Luttakarin skal bert ringja á føroyska nummarið 89 00 00 og skriva kotuna til fundin.
Onnur lond kunnu síggjast her: https://telavox.com/conference-numbers/
Lætt og einfalt.
Vit á 62°N eru sera glað fyri, at vit fingu okkum Telavox í fjør. Fyri okkum merkir hetta m.a., at okkara starvsfólk nýtast ikki at hava stórar borðtelefonir á skrivaraborðinum, men taka heldur telefonina umvegis telduna. Við Telavox kunnu vit eisini betri máta, hvat okkara svartíð er, og nær á degnum tað er mest trýst á telefonunum – og harvið skipa okkara arbeiðsmegi eftir tí. Ein góð og løtt skipan!
Bergur Thomsen
Stjóri á 62n
Telavox er ein frálík skipan hjá einari lítlari fyritøku sum okkara. Vit fáa lætt stilla um, rita av høvuðsnummarinum og annars umsitið vekslarin. Leggjast skal aftrat, at skipanin hevur virkað so væl, og er so løtt at fáast við, at vit ikki hava havt tørv á hjálp ella vegleiðing síðan vit fingu hana.
Kári Í Garði
Stjóri á Kassamiðstøðini


text:
Hesi størv verða lýst leys til setanar í Tofta skúla 2019-2020:
- Hevur tú ongan posa eftir?
- Hugsið um umhvørvið, tá tit taka nátar
- Lovið úr røttum kassa
- 21 næmingar í 1 flokk
- Svimjihylurin er stongdur til 1. sept.
- Skúlin byrjar aftur mánadagin
- Broytingar vegna Ólavsøku
- Leiga fimleika- og svimjihøllina 2019-2020
- Framsýning við Toftavatn
- Ársroknskapurin og ársfrágreiðingin fyri 2018
- NSÍ heimavøll á Svangaskarði í kvøld
- Svimjihylurin er stongdur í summarfrítíðini
- Frítíðarskúlin á Toftum verður nú útbygdur og dagførdur
- Rynkeby súkklarar vitja á Toftum hósdagin kl. 13
- Brævatkvøður til løgtingsval 2019
- Flaggregatta 2019 – móttøkan á Toftum
- Bygdaráðsfundur verður mánakvøldið 24. juni
- Flaggregatta á Toftum 2019: Skráin
- Hugnaløta á Vesturskin týskvøldið 18. juni
- B68 dagurin útsettur !!!
- Flagg Regatta á Toftum – Flaggsigling 2019
- Poul Færø helt røðuna við Toftavatn í ár
- Lærarar til Tofta skúla 2019-2020
- Endurnýtsluvirkið stongt ídag
- Summarkvøld við Toftavatn


text:
Oddfríður Marni Rasmussen var føddur í Havn í 1969, men vaks upp á Sandi. Hann hevur gingið á Rithøvundaskúlanum í Keypmannahavn 1998 – 2000 og var útlærdur lærari á Føroya Læraraskúla í 2011.
Oddfríður hevur givið út fleiri yrkingasøvn og tvær barnabøkur umframt at hava skrivað fleiri stuttsøgur, týðingar og ummæli í tíðarritinum Vencli.
Oddfríður er limur í fleiri mentanarnevndum og var formaður í Listafólkasambandinum, LISA. Saman við Arnbirni Ólavsson Dalsgarð ritstjórnar hann tíðarritið Vencil, og í 2009 fingu teir mentanarvirðisløn M.A. Jacobsens fyri hetta avrik. Harumframt hevur Oddfríður fingið Bókmentavirðisløn M.A. Jacobsens fyri fagrar bókmentir í 2000
Pilturin og steinurin, Les 1 s. 26
Bræv frá einum heimleysum, Les 2 s. 300
Kærleiksbrot, Les 2 s. 140


text:
Eftirspurningurin hjá fólki um at seta búgv í Nes kommunu er vaksandi. Til tess at lofta hesari jaligu gongd, hevur Nes kommuna boðið út eitt stykki við Høganesvegin, sum er 2000 fermetrar til støddar.
Fyri at geva økinum nakað av fjølbroytni, er ætlanin hjá kommununi at raðhús og íbúðir verða hinumegin verandi útstykking við sethúsum.
Útboðið hevur givið møguligum arbeiðstakarum møguleika at vísa á, hvussu bústaðarøkið kann verða ment á besta hátt.
Tríggir fyritøkur lótu uppskot inn. Á bygdaráðsfundi 28. juni fall valið á byggifyritøkuna KBH út frá eini heildarmeting. Samskiftið millum bygdaráðið og KBH fer at byrja í næstum, har byggiverkætlanin verður nágreinað og gjørd ítøkilig. Eftir ætlan verður verkætlanin liðug á vári 2023.
Meiri øki bjóðast út
Ætlanin er um ikki so langa tíð at bjóða meira øki út norðureftir á Høganesvegnum og við vatnbrunnarnar á Regnavegnum. Sostatt verður eisini møguleiki hjá hinum fyritøkunum, sum sendu inn uppskot og aðrar við, at vísa á hugskot/uppskot til víðari menning av hesum økjum í framtíðini.
Nes kommuna er í løtuni í ferð við at broyta byggisamtyktina og ogna sær meira lendi við Høganesvegin og við Regnavegin.


text:
Norðstreymoyar
Dansifelag skipar fyri almennum føroyskum dansi í Kollafirði leygarkvøldið 1.
oktober. Byrjað verður at dansa í Arbeiðsmannafelagshúsinum klokkan 22.00, og
dansað verður til einaferð umleið klokkan tvey sunnumorgunin.
Dansurin verður
skipaður, sum vanligt plagar at vera í slíkum førum. Dansað verður nakað út á
náttina, tá høvi verður at fáa sær smurt breyð og okkurt leskandi afturvið.
Hildið verður so á til út móti morgni.
Í atgongugjaldið,
sum er kr. 70,- er roknað smurt breyð og kaffi ella te.


text:
Í september vóru 25.429 løntakarar, árstíðarjavnað. Seinastu tríggjar mánaðirnar hevur tað verið lítil vøkstur hvønn mánað, so í september vóru 100 fleiri løntakarar enn í summar.
Fiski- og alivinnan gongur upp og niður
Løntakaratøl eftir vinnugrein eru ikki árstíðarjavnað, og tískil verður samanborið við sama tíðarskeið árini fyri.
Í fiski- og alivinnuni hevur tað verið eitt sindur upp og niður í ár. Frá januar til mars var framgongd, men so vóru færri løntakarar í fiski- og alivinnuni í alt summar, samanborðið við sama tíðarskeið í fjør. Í august vóru aftur fleiri, men nú í september vóru tað 50 færri í fiski- og alivinnu í mun til í september í fjør.
Byggivinnan hevur framvegis stóra framgongd. Bæði í tali av løntakarum og í prosentum er byggivinnan tann høvuðsvinnubólkur sum hevur størstu framgongd. Í september vóru 3.642 løntakarar í byggivinnuni, 251 fleiri enn árið fyri. Framgongdin er 7,4%.
Privatu tænastuvinnurnar eru vaksnar 2,5% seinasta árið, meðan almenn fyrisiting og tænastur er vaksin 1,5%.
Dagførd og útgreinað hagtøl um løntakarar eru at finna í hagtalsgrunninum her.


text:
Undirtøkan fyri fyrstu Futsal-kappingini var so mikið stór, at FSF hevur avgjørt, at kappingarnar verða aftur komandi vetur, og nú eisini fyri gentur. Hesar vóru hildnar í síðsta vetur og nú verður aftur skipað fyri hesum. TB verður í ár við í hesum kappingum.
FSF skrivar víðari um hesa kappingar:
Futsal-kappingarnar, ið Fótbóltssamband Føroya skipaði fyri seinasta vetur, eydnaðust so mikið væl, at avgjørt er at halda fram, og komandi vetur sleppa genturnar eisini at royna seg.
Kappingarnar í 2013/2014 verða fyri Dreingir U12 (árg. 2002-2003), Dreingir U14 (árg. 2000-2001), Dreingir U16 (árg. 1998-1999), Gentur U12 (árg. 2002-2003), Gentur U14 (árg. 2000-2001) og Gentur U17 (árg. 1997-1999).
Í kappingunum hjá dreingjunum verður spælt yvir átta vikuskiftir. Fyrsta umfar verður í KÍ-høllini 2. og 3. november, og finaluumfarið, ið er seinasta umfar, verður spælt í ítróttarhøllini á Eiði 15. og 16. februar 2014.
Hjá gentunum verður spæld yvir fimm vikuskiftið. Lagt verður fyri í høllini á Eiði vikuskiftið 9. og 10. november, meðan seinasta umfar hjá gentunum verður í Hoyvíkshøllini 8. og 9. februar 2014.
Vit fylgja upp um hetta og venda aftur, so hvørt tað er okkurt nýtt hesum viðvíkjandi.


text:
Eftirmeting av starvsvenjing
Vegleiðarin eigur at stuðla næminginum at gera eina skrivliga eftirmeting av starvsvenjingartíðini, í samband við seinastu samrøðuna.
Eftirmetingin eigur m.a. at innihalda eina meting av tíðini, møguleikum fyri læring, møguleika fyri at vera næmingur og øðrum praktiskum og námsfrøðiligum viðurskiftum, og eisini av sínum egna leikluti sum næmingur.
Starvsvenjingarstaði skal nýta eftirmetingina til at meta um sín lut sum starvsvenjingarstað og sum lærupláss. Eftirmetingin eigur at verða ímillum vegleiðara og næming, um ikki annað er avtalað, soleiðis at næmingurin yvirfyri arbeiðsplássinum kann verða ónevnd í sínari eftirmeting, .
Best er, at eftirmetingin verður latin inn, í samband við seinastu samrøðu við vegleiðaran, samstundis sum næmingurin fær munnliga og skrivliga støðismeting frá vegleiðaranum.
Soleiðis fer eftirmetingin ikki at ávirka støðismetingina, ella umvent.
Næmingurin kann sjálvur velja at lata eina eftirmeting inn, hóast vegleiðarin ikki hevur biðið um tað.


text:
Gentøkni og genomkanningarAlmennur kjakfundur í Suðuroy
Hvat vilja vit vita um okkum sjálvi,
og hvat eiga vit at gera við nýggju vitanini?
Tiltak á Miðnámsskúlanum í Suðuroy
sunnudagin 8. november 2020 kl. 14.30 – 17.00
Endamálið við tiltakinum er menna kjakið um etiskar spurningar, sum knýta seg at gentøknifrøði, ið hevur ávirkan á menniskju.
Vit varpa ljós á eitt nú hesar spurningar:
- Hvussu handfara vit sum einstøk, granskarar og samfelag vitanina, sum vit kunnu fáa?
- Hava vit skyldu til at taka støðu og virka út frá nýggju vitanini?
- Eru vit sum einstøk menniskju sjálvi før fyri at taka støðu við støði í hesum nýggja veruleika?
Til ber at síggja uppleggini frá kjakfundinum her: www.etiskaradid.fo
Skrá
Broytingar kunnu koma fyri.
Orðstýrari: Jógvan Dahl, fyrrverandi lærari og varaskúlastjóri á Skúlanum á Fløtum
Kl. 14.30 Vælkoma
Anne Mette Greve Klemensen, prestur, forkvinna í Etiska ráðnum
Kl. 14.40 Etikkur og genetikkur
Marjun Bæk, prestur emer., limur í Etiska ráðnum
Kl. 14.55 Genomkanningar í Føroyum
Noomi O. Gregersen, PhD í mýlskari lívfrøði, verkætlanarleiðari fyri FarGen
Kl. 15.10 Gentøkni og etiskar avbjóðingar: Vi kan gjøre det, men bør vi gjøre det?
Svein-Ole Mikalsen, professari í mýlskari lívfrøði, Náttúruvísindadeildin á Fróðskaparsetri Føroya
Kl. 15.25 Spæla vit Guð, tá vit broyta okkara byggisteinar?
Jógvan D. Hansen, lærari í heimspeki, limur í Etiska ráðnum.
Kl. 15.40 Pallborðsorðaskifti, spurningar og kjak
Kl. 16.20 Samanumtøka
Anne Mette Greve Klemensen, forkvinna í Etiska ráðnum
Kl. 16.30 Liðugt
Tiltakið er ókeypis og øll eru vælkomin.
Uppleggini frá fyrilestrahaldarunum vórðu tikin upp og kunnu síggjast her: www.etiskaradid.fo


text:
Nýggi venjarin hjá StÍF-kvinnum er Ljubica-Buba Hansen. Nevndin í StÍF er spent uppá samstarvið við venjaran, sum fer at byggja víðari á tær dygdir og royndir, sum besta kvinnuliðið hevur. Ljubica er sera spent uppá at fara í holt við nýggju avbjóðingina, boðar felagið frá.
Jón L. Rasmussen gevst nú sum venjari eftir at hava vant kvinnuliðið í fleiri ár. Hann vann sum øllum kunnugt FM-gull við StÍF-kvinnuliðnum.
Ljubica-Buba Hansen fer eisini at vera høvuðsvenjari hjá øllum gentualdursbólkunum. Hon fer saman við hjálparvenjarum at menna gentuliðini hjá StÍF enn meira.
Ljubica er úr Makedonia. Hon hevur búð í Danmark síðan 1997. Hon er 47 ár.
Hon hevur drúgvar royndir sum hondbóltsleikari í heimlandinum Makedonia og í Danmark. Hon var við til at vinna fleiri meistaraheiti í bestu deild í Makedonia. Hon spældi í fleiri ár við makedonska landsliðnum, og hevur eisini verið venjari hjá fleiri barna- og ungdómsliðum í Danmark. Hon hevur eisini drúgvar royndir sum lærari at arbeiða við børnum og ungum.
Ljubica hevur universitetsútbúgving í ítrótti (lisið í Makedonia) og er útbúgvin lærari í Danmark. Hon er eisini útbúgvin fitness-instruktørur.


text:
Løtan tú ert saman við borgaranum, er ikki tín løta, men tað er løtan hjá borgaranum
Akkurát hendan støðan hevur lært meg sera, sera nógv. Eg dugi ikki heilt at seta orð á, hvussu nógv, men eg eri heilt víst blivin ein betur heilsurøktari, eitt betur menniskja.
Heilsurøktarar í ymiskum størvum
”Eg var tilkallað at hjálpa einum starvsfelaga, tí ein borgari lá á gólvinum”. Har var sera nógv at arbeiða við, hann skuldi hava hjálp til alt… Har var ongin kontakt við familjuna, børn ella fólk yvirhøvur uttan heimahjálpina. Og kallitólið var slitið, tí tað bleiv misbrúkt.
Vit fáa telefonina í rættlag og tosa um tey nærmastu, ið hann hevur mist samband við. Hann blívur keddur og vil ella veit ikki, hvussu hann skal tosa um hetta.
Eg finni nummarið hjá einum av hansara nærmasta. Fyri meg er umráðandi at finna javnvágina. Hvussu nógv kann eg pressa uppá? Eg sigi nummarið einar tvær til tríggjar ferðir um dagin í einar tveir, tríggjar dagar.
Ein morgun eg komi til arbeiðis, er hann sera glaður. Hann hevur ringt og alt gekst væl.
"Tá tú trýrt uppá meg, so má eg eisini"
Í dag hevur borgarin samband við nógv av sínum nærmastu. Hevur fingið ein virðiligan gerandisdag, har hann sjálvur kann passa sítt persónliga reinføri, ganga túr, vera ein partur av tí sosiala samfelagnum, gera ítriv heima og vera ein partur í matgerð heima, fara til handils o.a.
Eg havi lært sera nógv av hesari tíðini
Eg havi lært hvussu umráðandi tað er at hava tvørfakligt og at samstarva við familju og vinir. Uttan samstarv hevði hetta ikki kunna latið seg gjørt.
Og ikki at gloyma samstarvið við borgaran sjálvan, ið kemur fyrst og fremst – framstig fær man ikki uttan samstarv við borgaran.
Hvussu umráðandi tað er at vera tolin, róligur og til staðar. At eygleiða gerðir og útsagnir. Hvat tær kunnu merkja, tí tað merkir ikki altíð tað, sum verður sagt ella gjørt. At hjálpa borgaranum at seta orð á gerðir og útsagnir, so hann betur kann skilja seg sjálvan.
Løtan tú ert saman við borgaranum, ikki er tín løta
Akkurát hendan støðan hevur lært meg sera, sera nógv. Eg dugi ikki heilt at seta orð á, hvussu nógv, men eg eri heilt víst blivin ein betur heilsurøktari, eitt betur menniskja, kona, mamma og omma. Eg síggi øðrvísi uppá mín egna dagligdag. Onki er ein sjálvfylgja; øll hava brúk fyri at vera sædd, hoyrd, stuðla og føla, at man er nakað og ger mun.
Tað er løtan hjá borgaranum, tú ert har fyri hann. Hansara løta, ikki mín løta, mínar kenslur og mínar gerðir, ið hava týdning.


text:
Í dag var árliga FM kappingin í lendisrenning hildin í Hoydølum, sum samstundis var 5. umfar av TF Vetrarkappingini. 70 rennarar vóru møttir upp, og sum vanligt var hetta ein hørð avbjóðing móti brekkum, veitum og vátum lendi.
Móti kappingarbyrjan tók at regna, men stutt undan starskotinum sleit í og sólin fór eisini at síggja. Móti kappingarenda fór aftur at regna, men tá vóru flestu rennararnir komnir á mál. Ikki tí – allir rennararnir vóru bæði vátir og skitnir eftir stríðið. Júst sum forskriftirnar fyri lendisrenning siga.
10 sekund eftir startin hevur oddurin longu tikið skap (mynd: Kamilla Sørensen)
Fløtan var vát og bleyt, og nógvastaðni var tungt at renna. So tungt, at viðhvørt kom fóturin upp aftur úr díkinum uttan skógv.
Sum væntað vann Rebekka Fuglø ein tryggan sigur hjá kvinnunum. Hon er væl fyri í løtuni og vit vóna, at hennara langteinaformur er gott tekin til miðteinakappingarnar, sum standa fyri framman í Íslandi og til DM innandura. Kappingin um annað plássið hjá kvinnunum bleiv so spennandi sum nakrantíð. Rigmor N. Arge hevur havt patent upp á silvurið, men hevði ein vánaligan dag.
Hinvegin hevði Hergerð Heldarskarð ein sera góðan dag. Hon hevur tikið seg almikið fram seinastu tíðina. Tíðliga legði hon seg á annað-plássið saman við Birnu Mohr Joensen, sum eisini sá út til at hava ein góðan dag. Rigmor sá út til at fáa eitt sindur av ferð á móti endanum. Hon fekk eisini fatur á Birnu, men Hergerð fekk hon tó ikki fatur á. Tað gjørdist eitt trygt silvurmerki til Hergerð, sum samstundis vann sítt fyrsta FM-heiti. Hon vann nevnliga bólkin hjá kvinnuveteranunum, har Rigmor gjørdist nr. 2 og Birna nr. 3.
Veteranmenninir vóru langt frá sigurspallinum í opna bólkinum. Til tað eru ungu oyl-biðlarnir alt ov sterkir. Jan Elmar vísti enn einaferð, at hann er sterkari enn nakrantíð. Hann var longu klárt á odda, tá teir komu úr viðarlundini fyrstu ferð og økti javnt og samt næstu umførini. Á málinum var hann hálvan annan minutt frammanfyri Andrias Hansen, sum eisini lá tryggur á øðrum plássi. Eitt sindur meira av spenningi var um triðja plássið, sum Julian Gregersen at enda tók, eftir at Rúni Seloy eina løtu sá út til at ætla sær bronsuna. Julian fekk so mikið av ferð á seinastu umførini, at hann bert var 17 sekund aftaná Andrias.
Undan kappingini í dag hevði Martin Gravesen fult stigatal í kappingini hjá veteranunum. Og aftur hesuferð vann Martin tryggan sigur góðan minuttin frammanfyri Hall Holm, sum aftur var góðan minuttin framman fyri Heina Gregersen á triðja plássið.
Bestu superveteranarnir eita ikki superveteranar av ongum! Vinnarin, 56 ára gamli Regin Zachariassen hevði komið á pallin hjá veteranunum, og 69 ára gamli silvurvinnarin Jens R. Weihe streingir harðliga á. Hjalti Gunnarstein á triðja plássi var eitt sindur meira menniskjaligur.
Sunneva Olsen var við aftur eftir ein støðg, og feiraði hetta við einum FM-heiti fyri super-kvinnurnar. Jóngerð H. Høgnesen og Anna Sofía Kristiansen vóru sera javnar í kappingini um næstu plássini, men tað bleiv Jóngerð, sum vann silvur og Anna Sófía, sum vann bronsu.
Einans fimm børn vóru við í kappingini í dag. Hans Erland Thomsen vísti sera góðan form og vann hjá dreingjunum. Hann var ein hálvan minutt undan Inga Johannesen. Gentubólkin vann Maria Biskopstø í stórum stíli. Oddvør Josephsen gjørdist nr. 2 og Vibeka Sivertsen nr. 3.
Besti mansunglingur gjørdist Julian Gregersen, sum vann greiðan sigur. 16 ára gamli Dánjal Dahl Ljósheim rann eisini sera væl, og vann silvur. Hann kom sær heilt uppá sjeynda pláss í sterka opna bólkinum! Rógvi-við-einum-skógvi-Johansen bleiv nummar trý.
Topp trý í samlaðu støðuni hjá monnum:
1. Andrias Hansen 187 stig
2. Eirikur Hansen 174 stig
3. Martin Gravesen 164 stig
Topp trý í samlaðu støðuni hjá kvinnum:
1. Rebekka Fuglø 200 stig
2. Rigmor N. Arge 186 stig
3. Hergerð Heldarskarð 178 stig
Sætta umfar av TF Vetrarkappingini verður norðuri á Fossanesi 4. mars 2017.
Øll úrslitini síggjast her:


text:
FC Suðuroy og TB samdust leygardagin um 1-1 javnleik, men so var tað ikki meira, ið liðini samdust um. Dysturin fer neyvan í søguna fyri gott fótbóltspæl, men hvat spenningi og intensiteti viðvíkur, har væntaði avgjørt onki.
FC Suðuroy hevði undan dystinum móti grannunum av Tvøroyri, ikki megnað at skorað eitt einasta mál í Effodeildini, og einans eitt stig var komið á kontuna. Tískil var týdningurin av einum sigri til heimaliðið sera stórur, meðan TB kanska ikki høvdu eins stórt trýst á sær, givið teirra toluligu byrjan á kappingarárið.
Høvdu knívin á barkanum
Dysturin móti grannunum av Tvøroyri, var ein dystur, ið FC Suðuroy helst mátti vinna, fyri at teir ikki skuldu dragna ov nógv frá hinum liðunum í botninum.
Tað tóktist eisini, sum vóru heimamenn fullgreiðir yvir hetta, og løgdu teir eitt stórt trýst á gestirnar alt fyri eitt. Stóra trýstið gav eisini úrslit eftir bert fýra minuttum, tá afturvendi málkongurin, Jón Krosslá Poulsen kom at standa leysur í TB brotsteiginum. Frísparkið frá Poul N. Poulsen fall heppið fyri føturnar á Jón, sum langaði til. Heppið fyri hann og heimaliðið, so blokeraði onkur skotið, og Ivan Stojkovic í TB málinum kundi síðani bert hyggja at, meðan bólturin smeyg sær í einum bleytum boga upp um hann, og niður við tvørtrænum. Frøðin var, sum vera man, sera stór, tí nú var loksins eydnast FC Suðuroy at fáa hol á málskjótingina, og so móti TB, av øllum liðum.
Skaði broytti dystin
TB hevði tað trupult við at steðga ágrýtnu FC Suðuroy leikarunum, sum høvdu leikliga yvirvág allan fyrra hálvleik, ella rættari, teir gúppaðu í minni mun burtur, enn gestirnar gjørdu. Flótandi fótbóltspæl, var lítið av á Eiðinum.
Tá fimm minuttir írestaðu av fyrra hálvleiki, máttu FC Suðuroy skifta ganesiska David Asare út, og skaðin var somikið álvarsligur, at hann í skundi varð fluttur á Suðuroyar Sjúkrahús. Asare varð tó útskrivaður sunnudagin, og hevur tað eftir umstøðunum gott.
At missa ein so góðan leikara, sum Asare, tóktist at nerva heimaliðið nógv, men 1-0 støðan helt sær tó til hálvleiks.
Í seinna hálvleiki trektu FC Suðuroy seg eitt sindur longur aftur, og dúvaðu á mótálop, meðan tvøramenn komu meira við í dystin.
Sum heild varð annar hálvleikur merktur av nógvum feilavleveringum og fríspørkum, og júst ein sovorðið var uppleggið til útjavnandi málið hjá TB, smáar tíggju minuttir inn í seinna hálvleik.
Ónøgd við fríspark
Frísparkið smekkaði Bojan Timic innfyri, og fremstur og hægstur var Martin Tausen, sum hegnisliga stútaði aldursforsetan á javnt, til stórt skuffilsi fyri heimaáskoðararnar, sum greitt hildu, at Igor Grkajac hjá TB hevði blakað seg til frísparkið. Ikki tykkum at siga, var hinvegin ovurhondstór gleði á nógvu TB fjepparunum.
Hóast nakrar málmøguleikar afturat til FC Suðuroy, og onkran til TB, seint í dystinum, so komu ikki fleiri mál á Eiðinum leygardagin, og tað úrslitið eru tvøramenn uttan iva fegnari um, enn grannarnir fyri sunnan. FC Suðuroy hava nú skorað sítt fyrsta Effodeildarmál, so kanska tað fer at ganga lættari framyvir hjá teimum.
Gongur støðugt framá
Hjá TB gongur tað hinvegin eitt sindur betur, og kanska hendan myndin av fegnum TB leikarum sigur meira, enn vit gera okkum far um. Trúgvin á egnan mátt sæst nú í hvørjum dysti, og menn arbeiða hart fyri hvør øðrum. Næsti dystur verður leygardagin kl 16 við Stórá, og tá koma B68 á vitjan. Hetta er dagurin áðrenn 120 ára føðingardag Tvøroyrar Bóltfelags, og tað hevði verið sera passandi, um menn kundu hála eitt gott úrslit burturúr. So verður stóra føðingardagsveitslan leygarkvøldið uttan iva enn betur.
HAGTØL
Effodeildin – 7. umfar:
NSÍ-Víkingur 0-2 (0-0)
0-1: Evrard Ble (67.)
0-2: Evrard Ble (75.)
HB-B36 2-1 (1-0)
1-0: Andrew av Fløtum (25.)
1-1: Róaldur Jacobsen (85.)
2-1: Jákup Slættalíð (91.)
FC Suðuroy-TB 1-1 (1-0)
1-0: Jón K. Poulsen (4.)
1-1: Martin Tausen (55.)
ÍF-EB/Streymur 1-2 (1-2)
1-0: Uni R. Petersen (7.)
1-1: Leif Niclasen (15.)
1-2: Arnbjørn Hansen (20.)
B68-KÍ 0-2 (0-0)
0-1: Hjalgrím Elttør (90.)
0-2: Páll Klettskarð (91.)


text:
Tann 14. februar í ár komu 50 fólk av Sandoynni til Nólsoyar. Tað
vóru dansarar úr báðum dansifeløgunum Stígum Fast úr Dali og Leikum Fagurt av
Sandi. Úr Nólsoy vóru gott 50 fólk møtt. Gist var hjá privatum. So her var
upplagt til eina góða veitslu.
Borðreitt var var við trimum rættum. Nógvar og góðar vóru
talurnar. Stuttligt var at uppliva góðan og stuttligan frásøguhátt. Sólvit er
ein meistari. Vit høvdu eina stutta skrá við trimum kvæðum so vit kundu
fyrireika okkum. Á skránni var Bømerlandsdronningen, Dvørgamoy 1. og
Grindavísan. Síðani var eingin skrá. Eisini spældu tvær harmonikur og ein
guitari eina løtu. Eftir harmoniku dansin haldi eg, at føroyski dansurin
gekk enn betur. Vit fingu morgumat um 3 tíðina. Síðani aftur upp á gólv
niðriundir í Royndarhúsinum. Dansað varð til tann ljósa morgun. Sunnudagin kl
1325 fóru sandoyggjafólk av oynni. Stóra takk skulu tit hava fyri vitjanina.
Royndarhúsið er gott til veitslur. Tó er dansigólvið í neðra hart
og høgt til loftið. So eg ynski eitt enn betri dansigólv til næstu ferð vit
hittast í Nólsoy. Lágt til loftið og eitt dandandi gólv- Ooiiij- tað
er gott.
Annars eru vit farnir á Facebook, har liggja nakrar
stuttligar upptøkur við Seyðamanninum, Sigmundi í Lon. Áhugaði er vælkomin at
melda seg á okkara facebook vangamynd. Leita eftir: “Nólsoyar
Dansifelag” – á www.facebook.com
Við dansikvøðu.
Erlendur E. Simonsen, formaður Nólsoyar
Dansifelag.


text:
Guttorm Sørensen heiðraður í býráðshøllini í kvøld
Ikki kann sigast annað, at tað var ein rørandi løta í býráðshøllini í kvøld, tá ein av okkara ítróttarfólkum, ið ikki bert hevur gjørt seg galdandi frammi í fremstu røð í síni ítrótt, men sum eisini er maðurin, ið helst hevur gjørt størsta arbeiðið, sum nakað ítróttarfólk í nýggjari tíð, hevur gjørt fyri ítrótt sína. Tá ið um kapping ræður, sosialt og ikki minst organisatoriskt.
Løtan var væl fyriskipað í býráðshøllini, har Maria Ziskason Nesá bjóðaði okkum vælkomnum fyri býráðið.
Síðani løgdu 7 sangarar løgdu fyri við at syngja tveir vakrar sangir, og síðan helt Jógvan Skorheim, borgarstjóri røðu, áðrenn hann vegna kommununa handaði Guttormi gávu. Eftir hetta helt Hallur Holm røðu vegna sersambandið fyri frælsan ítrótt, og síðan nýtti Tummas Lervig, formaður í Klaksvíkar ítróttarfelag eisini høvið at ynskja Guttormi til lukku.
Ein serlig løta var eisini, tá ið Rebekka Fuglø, sum Guttorm hevur verið venjari hjá í mong ár, helt røðu og ynskti honum til lukku. Rebekka bar eisini fram heilsan frá ungdómsdeildini hjá Treysti, áðrenn Andreas Josephsen, formaður í Treysti at enda segði nøkur orð.
Orsøkin til Heiðursløtuna í býráðshøllini var, at Ítróttasamband Føroya hevði heiðrar Guttormi við Heiðursskjali Poul E Petersens.
Norðlýsið fer at hava meira um heiðurin hjá Guttormi seinni.